sagorsarker/bangla-wikipedia huggingface dataset:
রসিকচন্দ্র রায়

রসিকচন্দ্র রায় (১৮২০—১৮৯২) একজন বাঙালি কবিয়াল ও লেখক।
রসিকচন্দ্র হুগলী জেলার শ্ৰীরামপুরের নিকট বড়াগ্রামে জন্মগ্রহণ করেন। তার পিতার নাম রামকমল রায়। খ্যাতনামা দাশরথী রায়ের পর তিনি বাংলার অন্যতম শ্রেষ্ঠ পাঁচালীকার। কবিয়াল, যাত্রাওয়ালা, কীর্তনওয়ালা, তর্জাওয়ালা, বাউল প্রভৃতি বিবিধ সম্প্রদায়ের জন্য তিনি বহু সরস সঙ্গীত রচনা করেছেন। ঈশ্বরচন্দ্র বিদ্যাসাগর মহাশয়ের উদ্যোগে তাঁর গ্ৰন্থ পাঠ্য-পুস্তক হিসাবে গৃহীত হয়। তার রচিত একাধিক গ্রন্থ রয়েছে।
কচ্ছ রাজ্য

কচ্ছ রাজ্য ছিল ১৯৪৭ সাল থেকে ১৯৫৬ সাল পর্যন্ত বিদ্যমান থাকা ভারতের একটি রাজ্য। এই প্রদেশের রাজধানী ছিল ভুজ। এই রাজ্যের অন্তর্ভুক্ত অঞ্চলটি এখন ভারতের গুজরাত রাজ্যের মধ্যে একটি কচ্ছ জেলা গঠন করে।
দেশ ভাগের পর ১৯৪৭ সালের ১৫ আগস্টে ভারত স্বাধীন হলে প্রাক্তন দেশীয় রাজ্য কুচ/কচ্ছ-এর শাসক মহারাও শ্রী বিজয়রাজি ভারত অধিরাজ্যে যোগ দানে সম্মত হলে দেশীয় রাজ্যটিকে ভারতের একটি প্রদেশে পরিণত করা হয়।
ভারতে অধিগ্রহণের পরেও কচ্ছের প্রশাসন তার পূর্বের শাসক মহারাও শ্রী বিজয়রাজির হাতেই ছিল। ১৯৪৮ সালের ২ ফেব্রুয়ারি তার মৃত্যুর পর এর শাসনভার তার পুত্র মহারাও শ্রী মেঘরাজীর হাতে চলে গেলেও একই বছরের ১ জুন কচ্ছের প্রশাসন মুখ্য কমিশনার এবং মুখ্যমন্ত্রী শেঠ রাজামলশার মধ্যমে ভারত সরকারে স্থানান্তরিত হয়। ১৯৫৬ সাল পর্যন্ত এই ব্যবস্থা রয়ে যায়।
প্রাথমিকভাবে কচ্ছ একটি প্রদেশ হিসাবে কাজ করত। ১৯৫০ সালের ২৬ জানুয়ারিতে ভারতের সংবিধান কার্যকর হওয়ার পর কচ্ছ একটি "পার্ট সি" রাজ্যে পরিণত হয়। অর্থাৎ এর প্রশাসন ভারতের কেন্দ্রীয় সরকারের প্রত্যক্ষ নিয়ন্ত্রণে ছিল।
১৯৫৬ সালের ১ নভেম্বরে রাজ্য পুনর্গঠন আইনের অধীনে বোম্বে রাজ্য পুনর্গঠন করা হলে কচ্ছ রাজ্য সহ আরও কিছু রাজ্য বিলুপ্ত করে বোম্বে রাজ্যে একীভূত করা হয়। ফলে এটি বোম্বে রাজ্যের কচ্ছ জেলায় পরিণত হয়। ১৯৬০ সালের ১ মে, বোম্বে রাজ্যকে ভাষার ভিত্তিতে দ্বি খণ্ডিত করে গুজরাত ও মহারাষ্ট্র রাজ্য গঠন করা হলে কচ্ছ জেলা গুজরাতের একটি অংশে পরিণত হয়।
জুপিটার (কারখানা)

জুপিটার কারখানা () উত্তর ইউক্রেনের চেরনোবিল বর্জন অঞ্চলের প্রিপিয়াত শহরের উপকণ্ঠে অবস্থিত পরিত্যক্ত কারখানা। আনুষ্ঠানিকভাবে, ক্যাসেট রেকর্ডার এবং গৃহ সরঞ্জামের উপাদান প্রস্তুতকারক এই কারখানাটি গোপনে অর্ধপরিবাহী সামরিক উপাদান প্রস্তুত করতো এবং রোবোটিক ব্যবস্থাগুলির জন্য পরীক্ষামূলক কর্মশালা পরিচালনা করতো।
প্রিপিয়তে বসবাসকৃত অধিকাংশ বিশ্ববিদ্যালয়-শিক্ষিত হওয়ায়, সোভিয়েত ইউনিয়ন তাদের নিয়োগের জন্য উপকণ্ঠে একটি কারখানা তৈরি করার সিদ্ধান্ত নিয়েছিল। চেরনোবিল পারমাণবিক বিদ্যুৎ কেন্দ্রের পরে কারখানাটি ছিল এই অঞ্চলের দ্বিতীয় নিয়োগকর্তা। ১৯৮০ সালে কারখানাটি চালু হয়েছিল এবং প্রায় ৩,৫০০ লোককে নিয়োগ দেওয়া হয়েছিল। আনুষ্ঠানিকভাবে, জাপিটার "লাইটহাউস", কিয়েভ কারখানার একটি শাখা হয়ে ওঠে। যেখানে তারা গৃহ সরঞ্জামের জন্য ক্যাসেট রেকর্ডার এবং বৈদ্যুতিক উপাদান তৈরি করতো।
সরঞ্জামগুলির জন্য টেপ এবং সামরিক শিল্পের জন্য অর্ধপরিবাহী উপাদানগুলির গোপন উৎপাদনের জন্য জুপিটারের একটি স্মোকস্ক্রিন ছিল। পরীক্ষাগার ও কর্মশালায় নতুন উপকরণগুলির পরীক্ষা করা হতো এবং রোবোটিক্স বিভাগ বিভিন্ন রোবোটিক ব্যবস্থা তৈরি করতো।
১৯৮৬ সালের ২ এপ্রিল, চেরনোবিল বিপর্যয়ের কিছু পরে প্রিপিয়াত শহরকে অবাসযোগ্য ঘোষণা করা হয়। কিছু কর্মী কারখানাটি বিভিন্ন ক্ষয়ক্ষতির কৌশল পরীক্ষা করার জন্য জুপিটারে ফিরে আসেন এবং এটিকে ডসাইমেট্রিক যন্ত্রগুলির বিকাশের জন্য একটি রেডিওলজিক্যাল পরীক্ষাগারে পরিণত করা হয়। কারখানাটি ১৯৯৬ সাল পর্যন্ত ব্যবহৃত হয়েছিল। বর্তমানে অন্যান্য ভবনগুলির সাথে এটিও পরিত্যক্ত। কিছু স্থানে তেজস্ক্রিয় দূষণের মাত্রা নিরাপদ স্তরের তুলনায় কয়েকগুণ বেশি থাকে, বিশেষত বেসমেন্টে।
২০১৪ সালে, ব্রিটিশ রক ব্যান্ড পিংক ফ্লয়েডের "দ্য ডিভিশন বেল" অ্যালবাম মুক্তির ২০তম বার্ষিকী উদযাপনের জন্য, "মরুন্ড" গানের একটি সঙ্গীত ভিডিওটি প্রকাশিত হয়েছিল। হিপনোসিসের অউব্রে পাওয়েল পরিচালিত ভিডিওর কিছু অংশ ২০১৪ সালের এপ্রিলের প্রথম সপ্তাহে, প্রিপিয়াতে ধারণ করা হয়েছিল।
"" ভিডিও গেমে "প্যালেস অব কালচার" নামে এটি ভেন্যু হিসেবে ব্যবহৃত হয়েছে।
রেল পরিবহনের ইতিহাস

খ্রিস্টপূর্ব ষষ্ঠ শতকে প্রাচীন গ্রীসে রেল চলাচলের ইতিহাস সূচনা হয়েছিল।
প্রধানত লাইনের উপাদান এবং ব্যবহৃত চাকলশক্তির উপর ভিত্তি করে একাধিক পর্যায়ে এটিকে ভাগ করা যেতে পারে।
প্রায় ৬০০ খ্রিস্টপূর্ব থেকে গ্রীসের কোরিন্থের ইসথমাস প্রদেশ জুড়ে  ৬ থেকে ৮.৫ কিলোমিটার দীর্ঘ  ডিওলকস নামক পাকা ট্রাকের রাস্তা ছিল যেখান দিয়ে  নৌকা পরিবহনের প্রমাণ পাওয়া যায়। মানুষ অথবা পশু চালিত চাকাওয়ালা যানবাহন চুনাপাথরের খাঁজের  উপর দিয়ে চলাচল করত, যা ট্র্যাকের উপাদান সরবরাহ করত ও ওয়াগনটিকে সঠিক পথে নিয়ে যেত। ডিওলকস ৬৫০ বছরেরও  অধিক ব্যবহৃত হয়, অন্ততঃ পক্ষে  প্রথম শতাব্দী পর্যন্ত।[৫] পরবর্তীকালে রোমান এবং  মিশরেও পাকা ট্রাকের রাস্তা তৈরী হয়। 
১৫১৫ খ্রিস্টাব্দে কার্ডিনাল মাথাউস  ল্যাং এর লেখনী থেকে  অস্ট্রিয়ার  হোহেনসাল্জবুর্গ  ফোর্ট্রেসের রেইসজুগ নামক কার্যকরী রেলওয়ের বর্ণনা পাওয়া যায়।  প্রাথমিক ভাবে কাষ্ঠল রেল এবং হেম্পের দড়ির সাহায্যে মানুষ অথবা পশু চালিত চাকার দ্বারা লাইনটি ব্যবহৃত হত।  এই লাইনটি এখনও কার্যকরী আছে আধুনিকীকৃতভাবে।  [৯] জানা যায় যে ১৫৫০ সাল থেকে  কাঠের রেল এবং ঘোড়ায় টানা ট্রাফিক দ্বারা  আকরিক -খনি এবং খনি থেকে পরিবহনের সহযার্থে ওয়াগনের রাস্তা (অথবা ট্রামের রাস্তা) ব্যবহৃত হয়। 
ইউরোপে এটি শীঘ্রই জনপ্রিয় হয় এবং ১৫৫৬ সালে গেওর্গিস এগ্রিকোলা (ছবি বামদিকে) তার ডে রে মেটালিকা এর কাজে এটির একটি উদাহরণ ফুটিয়ে তুলেছেন। 
এই লাইনটিতে  <nowiki>"</nowiki>হুন্ড<nowiki>"</nowiki> গাড়ি ব্যবহৃত হত যা কাঠের প্ল্যাঙ্কের উপর চলমান চাকা এবং ট্রাকের উপর একটি উল্লম্ব পিন দিয়ে চলতো যাতে  এটি সঠিক পথে চলতে পারে। খনি শ্রমিকরা ট্র্যাকের  ওয়াগনগুলোকে তাদের  গোলমাল করা শব্দ থেকে হুন্ডে ("কুকুর") বলে অভিহিত করত। 
ষষ্টদশ শতকে মধ্য ইউরোপে ওয়াগন রাস্তার অনেক তথ্যসূত্র পাওয়া যায়। 
সম্ভাব্য ১৫৬০ সালে জার্মান খনি শ্রমিকদের  দ্বারা ইংল্যান্ডের কাম্ব্রিয়ার ক্যাল্ডবেক এ  ওয়াগন রাস্তার অনুপ্রবেশ ঘটে। ১৬০০ সালের কাছাকাছি সময়ে, সম্ভবতঃ ১৫৯৪ সালের শুরুর দিকে লিভারপুল এর কাছে প্রেসকট এ একটি ওয়াগন রাস্তা গঠিত হয়। ফিলিপ লাইটন  এর মালিকানায় প্রেসকট হল এর  কাছে একটি গর্ত থেকে আধ মাইল দূরে লাইনটি কাঠকয়লা বহন করে নিয়ে যায়। 
১৬০৪ সালের কিছু পূর্বে শশ্রপশায়রের ব্রাসিলিতে একটি মজার রেলওয়ে তৈরী হয়। এটি জেমস ক্লিফফোর্ডের খনি থেকে বার্জেকরে কয়লা সেভার্ন নদীর পার্শবর্তী শহরগুলিতে পরিবহন করে নিয়ে যেত। 
১৬০৪ সালে হুনটিংডন ববেয়াউমন্ট দ্বারা সমাপ্ত ওয়ালটন ওয়াগন রাস্তাটি কখন কখনও প্রাথমিক ব্রিটিশ রেলওয়ে হিসেবে উদ্ধৃত হয়েছে। ১৭৫৮ সালে লীডস এ গঠিত মিডলটন রেলওয়েটি  পরে পৃথিবীর সবথেকে পুরানো কার্যকরী(ফিউনিক্যুলার ছাড়া) রেলওয়ে হিসাবে পরিণত হয়, যদিও এখন এটি একটি উন্নীত অবস্থায় আছে। ১৭৬৪ সালে আমেরিকার নিউইয়কের লেওইসস্টোনএ  প্রথম  রেলওয়ে গঠিত হয়। উপশিরোনাম ২ শেষ করা হল। তথ্য সূত্র সংযোজিত হল।
ভারভারা সাহাকিয়ান

ভারভারা সাহাকিয়ান (মৃত্যু ১৯৩৪) ছিলেন একজন আর্মেনীয় রাজনীতিবিদ। ১৯১৯ খ্রিস্টাব্দে তিনি সংসদে নির্বাচিত হয়ে দেশের প্রথম তিন মহিলা সাংসদের মধ্যে একজন হয়েছিলেন।
ভারভারা সাহাকিয়ান আভেতিক সাহাকিয়ানের সঙ্গে বিবাহ বন্ধনে আবদ্ধ হয়েছিলেন, যিনি আর্মেনিয়ার সংসদের প্রথম চেয়ারম্যান হয়েছিলেন। আর্মেনীয় বিপ্লবী ফেডারেশনের একজন সদস্য হিসেবে জুন ১৯১৯ সংসদ নির্বাচনে তিনি এক প্রার্থী ছিলেন এবং একই সঙ্গে তিনি পারছুহি পার্টিজপানিয়ান-বার্সেগিয়ান এবং কাতারাইন জালিয়ান-মানুকিয়ান সহ তিন নির্বাচিত মহিলা প্রতিনিধির অন্যতম ছিলেন।
১৯২০ খ্রিস্টাব্দে বলশেভিক দায়িত্ব গ্রহণের পর আভেতিক বন্দি হয়েছিলেন। তাঁর মুক্তি হওয়ার পর, ইরাকে বসতি স্থাপনের আগে তাঁদের শিশুরা সহ ওই দম্পতি পায়ে হেঁটে পারস্যের তাবরিজে পালিয়ে গিয়েছিলেন। যাই হোক, আবহাওয়ার তারতম্যে ভারভারার স্বাস্থ্যের ক্ষতি হয় এবং পরিবার সহ বেইরুটে পুনর্বসতি করেন। তিনি স্থানীয় আর্মেনিয়ান রিলিফ ক্রসে সামিল হয়েছিলেন, কিন্তু ১৯৩৪ খ্রিস্টাব্দে তাঁর জীবনাবসান হয়।
টোঙ্গার ইতিহাস

টোঙ্গার ইতিহাস জানতে গেলে খ্রিস্টপূর্ব নবম শতাব্দী থেকে শুরু করতে হবে, যখন লাপিটা স্ংস্কৃতির সাথে যুক্ত সমুদ্রপালীরা, আধুনিক টোঙ্গার দ্বীপগুলিতে প্রথমবারের মত বসতি স্থাপন করেছিল । ফিজি এবং সামোয়া এর সাথে টোঙ্গাকেও প্রশান্ত মহাসাগরীয় অঞ্চলে পলিনেশিয়া র প্রবেশদ্বার বলে মনে করা হয়। প্রাচীন টোঙ্গান পুরাণ অনুযায়ী, দেবতা মাউই প্রথম সমুদ্রতল থেকে 'আতা' এবং 'টোঙ্গাতাপু' দ্বীপপুঞ্জকে মনুষ্য বসবাসের জন্যে গড়ে তোলেন । 
১৬১৬ সালের ১লা টোঙ্গার প্রাথমিক মনুষ্য বসবাসের তারিখগুলি এখনও বিতর্কের বিষয়; তা সত্ত্বেও, প্রাচীনতম বাসস্থানের একটি নিদর্শন পাওয়া যায় টোঙ্গাটাপুর পি গ্রামে। পি গ্রামে পাওয়া একটি শেলের রেডিওওকার্বন ডেটিং ৩১৮০ ± ১০০ বিপির (বিফোর প্রেসেন্ট) সময়কাল নির্দেশ করে। ১৯২১ সালে ডাব্লুসি ম্যাকার্নের দ্বারা প্রথম লাপিটা সিরামিকগুলি যেখানে খুঁজে পাওয়া যায়, টোঙ্গাটাপু দ্বীপের সেই অঞ্চলগুলিতে প্রথম মনুষ্যবসবাসের বাসস্থান বলে বিবেচনা করা হয়। যাইহোক, আধুনিক ন্যাভিগেশনাল সরঞ্জাম ও কৌশল ব্যতীত, লাপিটা জনগণের দ্বারা টোঙ্গান দ্বীপপুঞ্জে পৌঁছানো একটি অসাধারণ কীর্তি বলেই মনে করা হয়। মৌখিক ইতিহাস ব্যতীত প্রাগৈতিহাসিক সময়ে লেখার ব্যবস্থা না থাকায়, ইউরোপীয় যোগাযোগের আগে টোঙ্গা সম্পর্কে তেমন কিছু জানা যায়না। ১৬১৬ সালের এপ্রিলে টোঙ্গানবাসী প্রথমবারের মতো ইউরোপীয়দের মুখোমুখি হয়েছিলেন, যখন জ্যাকব লে মাইয়ার এবং উইলেম শৌটেন তাদের সাথে বাণিজ্য করার জন্য দ্বীপগুলিতে একটি সংক্ষিপ্ত সফর করেছিলেন।
হামঙ্গা এ মাউইপশ্চিমাদের আগমনের শত শত বছর আগে, টোঙ্গানরা মেগালিথিক পাথর দ্বারা একাধিক স্থাপত্য সৃষ্টি করেছিল। এর মধ্যে উল্লেখযোগ্য হল, হ্যামঙ্গা এ মাউই এবং লাঙ্গির ছাদঢাকা সমাধি।হ্যামঙ্গা এ মাউই প্রায় ৫ মিটার উঁচু এবং তিনটি প্রবাল-চুনাপাথর দ্বারা তৈরি, যার প্রতিটির ওজন ৪০ টনেরও বেশি। অন্যদিকে লাঙ্গি হল কম উচ্চতার, খুব সমতল, দু'তিন স্তরের পিরামিড যা প্রাক্তন রাজাদের সমাধি চিহ্নিত করে।
ইউরোপীয় যোগাযোগের আগে টোঙ্গা সম্পর্কে যা জানা যায় তা পৌরাণিক কাহিনী, গল্প, গান, কবিতা (যেহেতু কোনও লেখার ব্যবস্থা ছিল না) এবং প্রত্নতাত্ত্বিক খনন থেকেপাওয়া তথ্য। টোঙ্গাটাপু, হাপাই, ভাভাউর অনেক প্রাচীন সাইটে, রান্নাঘর ও ভান্ডার ঘরের চিহ্ন পাওয়া গেছে , যা পুরানো টোঙ্গান জীবনের খাদ্য, অর্থনীতি, ও সংস্কৃতির ব্যাপারে অন্তর্দৃষ্টি প্রদান করে।
প্রায় ৩০০০ বিপি-তে, লাপিটা লোকেরা টঙ্গায় পৌঁছেছিল এবং কার্বন ডেটিং তাদের ল্যান্ডফোলটি প্রথমে টঙ্গাটাপুতে এবং তার পরেই হাওপাইতে রাখে । নতুনরা ইতোমধ্যে সম্পদ-দুষ্প্রাপ্য দ্বীপের জীবনযাত্রার সাথে ভালভাবে খাপ খাইয়ে নিয়েছিল এবং খোলা লেগুন বা রিফের মুখোমুখি উচ্চ জোয়ার লাইনের উপরে সমুদ্র সৈকতে কয়েকটি পরিবারের ছোট্ট সম্প্রদায়ের মধ্যে বসতি স্থাপন করেছিল। পশ্চিমের লাপিটার আত্মীয়দের সাথে ক্রমাগত কথোপকথনের মাধ্যমে, হাওপিয়ানরা পোষা প্রাণী এবং আবাদযোগ্য উদ্ভিদ অর্জন করেছিল, তবে মনে হয় যে এই উভয়ই সম্ভাব্য খাদ্য উৎস কমপক্ষে প্রথম দুশো বছর তাদের ডায়েটে সামান্য অবদান রেখেছিল। বরং তারা সমুদ্রে জীবনের উপর প্রধানত feasted: parrotfish, wrasses, কচ্ছপ, surgeonfish, পিছনের অংশের জ্যাক, ঈল, সম্রাট, নীচের অংশে অধিবাসী, শেলফিস, এবং অনিয়মিত গভীর জলের টুনা । ঠিক তেমনি তাদের পলিনেশিয়ান বংশধররা আজও করে।
অঘোরনাথ কাব্যতীর্থ

অঘোরনাথ কাব্যতীর্থ (১৮৭২ — ?) একজন বাঙালি প্রাচীন যাত্রাপালাকার। তিনি প্রচুর পৌরাণিক যাত্রাপালার রচয়িতা।
অঘোরনাথ কাব্যতীর্থ নড়াইল জেলার লোহাগড়া উপজেলার মল্লিকপুর গ্রামে জন্মগ্রহণ করেন। স্থানীয় টোল হতে কাব্যতীর্থ পদবিতে ভূষিত হন তিনি। পূজাপার্বন উপলক্ষে গ্রামীণ যাত্রার প্রতি আকর্ষণ জন্মায়। প্রথম জীবনে তিনি যাত্রায় অভিনয় করেন এবং পড়াশোনা চালিয়ে যান। টোল হতে সংস্কৃত বিদ্যা ও সাহিত্যে কৃতিত্বের সাথে পড়াশোনা করে তিনি কলকাতায় আসেন ও ওরিয়েন্টাল সেমিনারি স্কুলের হেডপন্ডিত নিযুক্ত হন। অঘোরনাথ শিক্ষকতা করলেও তার মূল নেশা ছিলো যাত্রা শিল্পের উন্নতিবিধান। তার অধিকাংশ যাত্রাপালা রামায়ণ ও মহাভারতের কাহিনী অবলম্বনে। তিনি পৌরাণিক পালা রচনা করতেন এবং নড়াইল ও হাটখোলার জমিদারদেরা তার পৃষ্ঠপোষকতা করেন।
রামপ্রাণ গুপ্ত

রামপ্রাণ গুপ্ত (১৯ ফেব্রুয়ারি ১৮৬৯ — ১৯২৭) একজন বাঙালি লেখক, সমাজসেবী ও ঐতিহাসিক। তিনি প্রথম হিন্দু লেখক যিনি বাংলা ভাষায় হজরত মোহাম্মদ এর জীবনী রচনা করেন।
রামপ্রাণ গুপ্ত টাঙ্গাইল জেলার নাগরপুর উপজেলার কেদারপুর গ্রামে জন্মগ্রহণ করেন। গ্রামের পাঠশালায় প্রাথমিক শিক্ষার পর তিনি দিনাজপুর জেলা স্কুল, সাঁকরাইল স্কুল এবং কলকাতার রিপন কলেজিয়েট স্কুলে পড়াশোনা সম্পন্ন করেন। ম্যালেরিয়ায় আক্রান্ত হওয়ায় প্রবেশিকা পরীক্ষায় অকৃতকার্য হয়ে তিনি পড়াশোনা ত্যাগ করেন ও দিনাজপুর জেলা কালেক্টরেট অফিসে শিক্ষানবিশি হিসেবে কাজ শুরু করেন। সেখানে কেরানি ও সহকারী হিসাবরক্ষক পদে চাকরি করার পর ১৯০৩ সালে টাঙ্গাইল মহকুমার ইন্ডিপেন্ডেন্ট বেঞ্চে অবৈতনিক ম্যাজিস্ট্রেট ও ১৯২১-২২ সালে ময়মনিসংহ জেলার উপ-কারাগারের বেসরকারি পরিদর্শক, লোকাল বোর্ডের সদস্য হন। তিনি টাঙ্গাইল হিন্দুসভার অন্যতম সংগঠক ছিলেন। তিনি ছিলেন একজন সমাজসেবী। টাঙ্গাইল শহরে থাকাকালে নিজ বাসভবনে এক মূল্যবান গ্রন্থশালা গড়ে তোলেন। রামপ্রাণ বঙ্গভঙ্গ আন্দোলনেও প্রথম থেকে যুক্ত ছিলেন। জাতিভেদ প্রথা, হরিজনদের প্রতি নিগ্রহ ইত্যাদি নিবারণে সচেষ্ট ছিলেন বিশেষভাবে। তিনি বিধবা বিবাহ আন্দোলনে সহযোগিতা করেছেন। বিদেশী পণ্য বর্জন আন্দোলনের অন্যতম নেতা সুরেন্দ্রনাথ বন্দ্যোপাধ্যায়ের জনসভায় স্থানীয় বিন্দুবাসিনী স্কুলের ছাত্ররা যোগ দিলে তাদের বিরুদ্ধে শাস্তিমূলক ব্যবস্থা নেয় কর্তৃপক্ষ। এর প্রতিবাদে রামপ্রাণের উদ্যোগে টাঙ্গাইল শহরে প্রতিষ্ঠিত হয় ইউনিয়ন স্কুল।
রামপ্রাণ গুপ্ত ১৯১৮ সালের ডিসেম্বরে ঢাকায় অনুষ্ঠিত বঙ্গীয় সাহিত্য সম্মেলনের ইতিহাস শাখায় সভাপতিত্ব করেন। তিনি ছিলেন বঙ্গীয় মুসলমান সাহিত্য পত্রিকার নিয়মিত লেখক। সুকথা, সাহিত্য, ভারতী, প্রবাসী, আরতি, নবনূর ইত্যাদি পত্রিকায় তাঁর বহু নিবন্ধ প্রকাশিত হয়। তার উল্লেখযোগ্য বইগুলির মধ্যে রয়েছে "হজরত মোহাম্মদ", "মোগলবংশ", "রিয়াজ-উস সালাতিন","পাঠান রাজবৃত্ত", "প্রাচীন ভারত", "ভারত ললনা", "ইসলাম কাহিনী", "ঐতিহাসিক সন্দর্ভ", "ভারতবর্ষের ইতিহাস", "প্রাচীন রাজমালা", "চেঙ্গিস খাঁ", "ব্রতমালা" ইত্যাদি।
ঈসা ইবনে আবান

আবু মুসা ঈসা ইবনে আবান ছিলেন একজন প্রাথমিক দিককার সুন্নী ইসলামী আলেম,যিনি হানাফী মাযহাব অনুসরণ করতেন। যদিও বর্তমান পর্যন্ত তার কোনো কাজ টিকেনি, তিনি শুরুর দিককার হানাফি আলেম যেমন আল-যাস্সাস কর্তৃক বহুল উদ্ধৃত হয়েছেন হানাফি উসুল আল-ফিকহ বিষয়ে তার চিন্তা ভাবনার জন্য। আবু হানিফার ছাত্র, মুহাম্মদ আল-শায়বানি -এর অধীনে অধ্যয়নের কারণে ধারণা করা যায় যে ইবনে আবান এর আইনের উৎসের দর্শনসমূহ আবু হানিফা এর প্রতিনিধিত্ত করে। শায়বানি নিজেও ছিলেন একজন বিখ্যাত উসুলি (বিচারক) এবং তাকে মুসলিম আন্তর্জাতিক আইনের জনক বলা হয়ে থাকে। উল্লেখ্য, শায়বানি আবু হানিফার নিকট ২ বছর অধ্যয়ন করার পর ৭৬৭ খ্রিস্টাব্দে আবু হানিফা মৃত্যুবরণ করেন এবং শায়বানি তখন আবু হানিফার শীর্ষস্থানীয় শিষ্য আবু ইউসুফ এর নিকট চর্চা শুরু করেন। তাঁর অন্যান্য শিক্ষকদের মধ্যে রয়েছে সুফিয়ান আল সাওলি ও আল আওযাই। এছাড়াও তিনি পরবর্তীতে মদিনা গমন করেন এবং মালিক ইবনে আনাস (ফিকহের মালিকি মতের প্রতিষ্ঠাতা) এর নিকট দুই থেকে তিন বছর অধ্যয়ন করেন। তার এই সকল শিক্ষার ফলস্বরূপ আল শায়বানি খুব অল্প বয়সেই বিচারক হিসেবে নিজেকে প্রতিষ্ঠিত করতে সক্ষম হন।
ইবনে আবান প্রথমদিকে হাদীস অধ্যয়ন করতেন এবং "আহল আল-রা'ঈ",যা হানাফি দের বলা হতো, এর সাথে সম্পৃক্ত ছিলেন না। তার চিন্তাধারা বদলাতে শুরু করে যখন তিনি আবু হানিফা এর অন্যতম প্রাথমিক ছাত্র, মুহাম্মদ আল-শায়বানি এর কাছে অধ্যয়ন শুরু করেন। পরবর্তীতে তিনি আব্বাসিয়াত যুবরাজ আল-মা'মুন এর দরবারের সভাষদ হন এবং দরবারের অন্য একজন পণ্ডিত এর আইনশাস্ত্র দর্শন এর সমালোচনামূলক গ্রন্থ রচনা করে যুবরাজের প্রশংসা লাভ করেন। পরবর্তীতে তিনি কাজী হিসেবে বাগদাদ এবং বসরা নগরীতে দায়িত্ব পালন করেন। 
"উসুল আল-ফিকহ" বিষয়ে ইবনে আবান এর দর্শন সম্পর্কে ততটুকু জানা যায় যতটুকু আবু বকর আল-জাস্সাস তার বই "আল-উসুল ফি আল-ফুসুল" এ উদ্ধৃত করেন,এর উপর ভিত্তি করে। ইবনে আবান "খবর" (হাদীস প্রতিবেদন) কে প্রতিবেদন এর পরিচিতি ও ব্যাপ্তি অনুসারে শ্রেণিবদ্ধ করার পক্ষে যুক্তি উপস্থাপন করেন। তার তত্ত্বমতে, একমাত্র সেসব হাদীস প্রতিবেদনসমূহকে সম্পূর্ণ খাঁটি গণ্য করা যাবে,যেসব বৃহৎ সংখ্যক ব্যক্তি("মুতাওয়াতির") দ্বারা বর্ণিত হয়েছে, যা দ্বারা নির্দেশিত হয় যে এদের মনগড়া হওয়ার সম্ভাবনা ক্ষীণ।ইবনে আবান এর মতে, যেসব হাদীস প্রতিবেদন ততটা বহুল প্রচলিত নয় সেগুলোর ও ভূমিকা রয়েছে আইনশাস্ত্রে তবে তা "মুতাওয়াতির" প্রতিবেদন এর মতো প্রশ্নাতাতীত হবে না।
এছাড়াও ইবনে আবান হাদীস প্রতিবেদনসমূহকে কুরআন এর প্রাসঙ্গিক অংশের সাথে তুলনা করে বিচার করা কে সমর্থন করেন।এখানে তিনি উল্লেখযোগ্যভাবে দ্বিমত পোষণ করেন তার সমসাময়িক আল-শাফী'ঈ থেকে যার মতে যদি হাদীসের বর্ণনা শিকল শক্তিশালী হয় তবে হাদীস প্রতিবেদন এর গ্ৰহণযোগ্যতা নিয়ে আর সন্দেহের প্রয়োজন নেই। 
আল-যাস্সাস এর মতে,ঈসা ইবনে আবান চারটি গ্ৰন্থ রচনা করেছেন যার একটিরও বর্তমানে অস্তিত্ব নেই:
ঈসা ইবনে আবান ৮৩৫ খ্রিস্টাব্দ(২২০ হিজরি সন) এ মৃত্যুবরণ করেন। তার মৃত্যুর কারণ ও মৃত্যু স্থান সম্পর্কে কোনো সুস্পষ্ট তথ্য পাওয়া যায়নি।
মরুন্ড (যন্ত্রসঙ্গীত)

"মরুন্ড" ব্রিটিশ রক ব্যান্ড পিংক ফ্লয়েডের যন্ত্রসঙ্গীত। এটি তাদের ১৯৯৪ সালের "দ্য ডিভিশন বেল" অ্যালবামের চতুর্থ ট্র্যাক হিসাবে প্রকাশিত হয়েছিল। এটি যৌথভাবে রচনা করেছেন রিচার্ড রাইট এবং ডেভিড গিলমোর। গানটির একটি আনুষ্ঠানিক সঙ্গীত ভিডিও প্রকাশিত হয়েছে, যেটি পরিচালনা করেছেন অউব্রে পাওয়েল। এটি পিংক ফ্লয়েডের একমাত্র গ্র্যামি পুরস্কার বিজয়ী ট্র্যাক।
স্টেরিওগাম বলেছিল যে যন্ত্রসঙ্গীতটি "প্রাথমিকভাবে এমন একটি সঙ্গীত যা তাদের ১৯৭০-এর দশকের মাঝামাঝি সময়ে প্রকাশিত পিংক ফ্লয়েডের মতোই শোনায়। গানটি গিলমোরের পরিচিত একাকি মেলোডিক গিটার ডেস্ক্যান্টের ট্রেডমার্কের সাথে মুড সেটিং এবং মেইসনের ড্রামের ভিত্তি এবং অমূল্য রাইটের কিবোর্ড বিচ্যুতিতে থ্রেড করে চলেছে।" অন্যদিকে, ভালচার লিখেছে, "..আপনি কীভাবে এই প্যালিডটি শুনতে পেলেন, পাঁচ মিনিট-ত্রিশ সেকেন্ডের গিটারের একক।"
যন্ত্রসঙ্গীত ১৯৯৫ সালে ৩৭তম বার্ষিক গ্র্যামি পুরস্কার অনুষ্ঠানে শ্রেষ্ঠ রক যন্ত্রসঙ্গীত পরিবেশনা বিভাগে পুরস্কার জিতেছে।
যন্ত্রসঙ্গীতটি কেবল তিনবার সরাসরি পরিবেশন করা হয়েছে। ১৯৯৪ সালে নরওয়ের অসলোতে (যার মধ্যে একটি "পালস" ডিভিডিতে বোনাস হিসেবে) "দ্য ডিভিশন বেল" সফর এবং ফেন্ডার স্ট্রেটোকাস্টার গিটারের ৫০তম বার্ষিকী উপলক্ষে "দ্য স্ট্রাট প্যাক" দাতব্য কনসার্টে, যেখানে গিলমোর তার "#০০০১" স্ট্র্যাটোকাস্টার বাজিয়েছিলেন।
সংগীতটির একটি অংশ "" অ্যালবামে যুক্ত হয়েছে।
২০১৪ সালে, "দ্য ডিভিশন বেল" মুক্তির ২০তম বার্ষিকী উদযাপনের জন্য, "মরুন্ড" গানের একটি সঙ্গীত ভিডিও প্রকাশিত হয়েছিল। হিপনোসিসের অউব্রে পাওয়েল পরিচালিত ভিডিওর কিছু অংশ ২০১৪ সালের এপ্রিলের প্রথম সপ্তাহে, ইউক্রেনের প্রিপিয়াতে ধারণ করা হয়েছিল।
সাথে:
দুলকাদির বেয়লিক

দুলকাদির বেয়লিক (তুর্কী: "দুলকাদিরোয়ুল্লারি বেয়লিগি"), ছিলো সেলজুক রুম সালতানাতের পতনের পরবর্তী সময়ে "বায়াত", "আফশার" এবং "বেগদিলি" নামক ওঘুয তুর্কী জাতিগোষ্ঠী কর্তৃক স্থাপিত সীমান্তবর্তী রাজ্যগুলির মধ্যে একটি।
দুলকাদির বেয়লিকের রাজধানী বিভিন্ন যুগে তুরস্কের কাহরামানমারাশ প্রদেশের এলবিস্তান শহরের আশেপাশে অবস্থিত ছিলো।
কিছু সময়ব্যাপী কিরশেহির থেকে মসুল পর্যন্ত দুলকাদিরোয়ুল্লারি বেয়লিকের প্রভাব বিস্তৃত ছিল, কিন্তু উসমানীয়দের উত্থানের সাথে পর্যায়ক্রমে দুলকাদিরোয়ুল্লারি বা দুলকাদির বেয়লিক মিশরের কায়রোর মামলুক সালতানাত এবং উসমানীয়দের মধ্যে সংঘর্ষনিবারক প্রাবর-রাষ্ট্রে পরিণত হয়। ষষ্ঠদশ শতাব্দীর শুরুতে এটি উসমানীয় সাম্রাজ্যের অংশীভূত হয়। মধ্য ঊনবিংশ শতাব্দী পর্যন্ত উসমানীয় নথিপত্রসমূহে তুরস্কের কাহরামানমারাশ প্রদেশের এলবিস্তান শহরে কেন্দ্রীভূত এ অঞ্চলকে প্রায়শই দুলকাদিরোয়ুল্লারি (বা "জুলকাদরিইয়ে") রাজ্য হিসেবে উল্লেখ করা হতো।
দুলকাদির রাজবংশের অনেক নারী উসমানীয় রাজবংশের রাজবধূ হয়েছে। দুলকাদিরোয়ুল্লারি রাজ্যের পঞ্চম শাসক নাসরেদ্দিন মেহমেদ পাশার কন্যা এমিনে হাতুন উসমানীয় সুলতান প্রথম মেহমেদের তৃতীয় স্ত্রী এবং সুলতান দ্বিতীয় মুরাদের মা ছিলেন।
তাদের বিয়ে উসমানীয় এবং এই সংঘর্ষনিবারক প্রাবর-রাষ্ট্রের মধ্যে একটি মৈত্রীচুক্তি হিসেবে কাজ করেছে। তাদের পুত্র দ্বিতীয় মুরাদ হলেন সমস্ত উত্তরসূরি সুলতানদের পূর্বপুরুষ। একইভাবে, দুলকাদিরোয়ুল্লারি রাজ্যের ষষ্ঠ শাসক সুলেয়মান বে'র কন্যা মুকরিমে হাতুন ছিলেন উসমানীয় সুলতান দ্বিতীয় মেহমেদের তৃতীয় স্ত্রী। উপরন্তু, দুলকাদির রাজ্যের একাদশতম শাসক আলাউদ্দেভলে বযকুরত বে'র কন্যা আয়শে হাতুন উসমানীয় সুলতান দ্বিতীয় বায়েজীদের স্ত্রী, অতএব প্রথম সেলিমের সৎ মা ছিলেন।
আহমদ ইবনে আবি দু'আদ

আবু আবদুল্লাহ আহমদ ইবনে আবি দু'আদ, ছিলেন মধ্য-নবম শতকের একজন ইসলাম ধর্মীয় বিচারক(কাজী)ও মুতাজিলা মতবাদের একজন প্রবক্তা। ৮৩৩ খ্রিষ্টাব্দে আব্বাসীয় খিলাফতকালে তিনি প্রধান বিচারক হিসেবে নিযুক্ত হয়েছিলেন এবং আল মুতাসিম ও আল ওয়াসিক এর শাসনকালীন সময়ের মধ্যে অত্যন্ত প্রভাবশালী হয়ে যান। প্রধান বিচারক থাকাকালীন সময়ে তিনি মুতাজিলা মতবাদকে রাষ্ট্রের সরকারী আদর্শ হিসাবে ধরে রাখার চেষ্টা করেছিলেন এবং কর্মকর্তা ও পন্ডিতদের মধ্যে মুতাজিলা মতবাদগুলোর ব্যবহার নিশ্চিত করতে তিনি তদন্তের (মিনহা) বিচারের ক্ষেত্রে অগ্রনী ভূমিকা পালন করেছিলেন। ৮৪৮ সালে ইবনে আবি দু'আদ পক্ষাঘাতে আক্রান্ত হন এবং তার পদে নিজের পুত্র মুহাম্মদ কে বসান, তবে আল-মুতাওয়াক্কিলের খেলাফত কালে তার পরিবারের প্রভাব হ্রাস পায়। যিনি ধীরে ধীরে মুতাজিলা মতবাদকে পরিত্যাহ করেছিলেন এবং মিনহা-র ব্যবহারে ইতি টেনেছিলেন।
বেশ কয়েকটি খলিফার আমলে প্রবীণ অধিকারীদের একজন হিসাবে আব্বাসীয় দরবারে ইবনে আবি দু'দ-এর মর্যাদার উচ্চতাকে বার্মাকিডদের সাথে তুলনা করা হয়েছে। একজন শীর্ষস্থানীয় মুতাজিলা মতবাদপ্রবর্তক এবং মিনজার অন্যতম প্রধান স্থপতি হিসেবে ইবনে আবি দু'আদ বিবেচিত। তবে, খ্যাতিমান ধর্মতত্ত্ববিদ আহমদ বিন হাম্বল সহ গোঁড়া-পন্ডিতদের উপর তার অত্যাচার মৃত্যু পরবর্তী সময়ে তার খ্যাতিনাশ করেছে এবং পরবর্তী সুন্নি জীবনীবিদদের দ্বারা অবজ্ঞার পাত্রে পরিণত হয়েছিলেন।
ইস্তাম্বুল সাবিহা গোকেন আন্তর্জাতিক বিমানবন্দর

ইস্তাম্বুল সাবিহা গোকেন আন্তর্জাতিক বিমানবন্দর () তুরস্কের সর্ববৃহৎ শহর ইস্তাম্বুলের তিনটি আন্তর্জাতিক বিমানবন্দরের একটি। এটি নগর কেন্দ্র থেকে ৩২ কিলোমিটার (২০ মাইল) দক্ষিণ পূর্বে, দ্বিমহাদেশীয় শহরের এশীয় অংশে অবস্থিত। সাবিহা গোকেন আন্তর্জাতিক বিমানবন্দরকে আনাদোলুজেট ও প্যাগাসাস এয়ার লাইন্সে হাব এবং তুর্কিশ এয়ার লাইন্সের সহহাব হিসেবে ব্যবহার করে। বিমানবন্দরটি মোস্তফা কামাল আতাতুর্কের পালিত কন্যা সাবিহা গোকেনের নামে নামকরণ করা হয়েছে, যিনি ছিলেন বিশ্বের প্রথম যোদ্ধা বিমানচালক। যদিও নগর কেন্দ্র থেকে ৬৩ কিলোমিটার (৩৯ মাইল) দুরে ইস্তাম্বুলের ইউরোপীয় অংশে ইস্তাম্বুল আন্তর্জাতিক বিমানবন্দরকে সর্ববৃহৎ বিমানবন্দর করা হয়েছে, তবু সাবিহা গোকেন আন্তর্জাতিক বিমানবন্দর এখনও তুরস্কের সর্ববৃহৎ বিমানবন্দরগুলোর একটি।
বিমানবন্দরটি তৈরি করা হয়েছিল কারণ আতাতুর্ক আন্তর্জাতিক বিমানবন্দর (ইউরোপীয় দিকে অবস্থিত) ক্রমবর্ধমান যাত্রীদের চাহিদা (অভ্যন্তরীণ ও আন্তর্জাতিক উভয়) মেটাতে যথেষ্ট বড় ছিল না। ২০০১ সালের ৮ জানুয়ারি বিমানবন্দরটি চালু করা হয়। ২০০৭ সালের জুনে, তুর্কি সংস্থা লিমাক হোল্ডিং, ভারতের জিএমআর গ্রুপ এবং মালয়েশিয়া বিমানবন্দর হোল্ডিং বেরহাদ (এমএইচবি) কনসোর্টিয়াম বিমানবন্দরটি উন্নীত ও রক্ষণাবেক্ষণের জন্য চুক্তিবদ্ধ হয়েছিল। ২০০৮ সালের মাঝামাঝি সময়ে, বার্ষিক ২৫ মিলিয়ন যাত্রী পরিচালনার জন্য আন্তর্জাতিক টার্মিনালটি সম্প্রসারণ ও আধুনিকায়ন করাতে মাঠটি ভেঙে দেওয়া হয়েছিল।২০০৯ সালে অক্টোবরের ৩১ তারিখে নতুন টার্মিনাল উদ্বোধন করা হয়।
বিমানবন্দরের আন্তর্জাতিক টার্মিনালের ক্ষমতা মূলত বার্ষিক ৩০ লক্ষ যাত্রী ছিল এবং অভ্যন্তরীণ টার্মিনাল ক্ষমতা বার্ষিক ৫ লক্ষ যাত্রী ছিল। সাবিহা গোকেন আন্তর্জাতিক বিমানবন্দর ২০১০ সালে ১,১১,২৯,৪৭২ জন যাত্রী পরিচালনা করে, যা ২০০৯ সালের চেয়ে ৭১% বৃদ্ধি পেয়েছে। ২০১১ সালে, ২০২৩ সালের মধ্যে ২ কোটি ৫০ লক্ষ যাত্রী পরিচালনার লক্ষ্য নির্ধারণ করা হয়, কিন্তু ইতোমধ্যে ২০১৭ সালের মধ্যে ৩ কোটি ১০ লক্ষ যাত্রী পরিচালনা করেছে।
২ কোটি ৫০ লাখ বার্ষিক যাত্রী ক্ষমতা সহ নতুন টার্মিনাল ভবনটি একটি ছাদের নীচে অভ্যন্তরীণ এবং আন্তর্জাতিক বিমান চালনা করে।
নতুন টার্মিনাল ও এর বহুমুখী ভবনের বৈশিষ্ট্য ও সেবাগুলোর মধ্যে রয়েছে;
কারিগরি শিক্ষা অধিদপ্তর

কারিগরি শিক্ষা অধিদপ্তর বাংলাদেশে কারিগরি শিক্ষার উন্নয়ন, সম্প্রসারণ ও গবেষণার দায়িত্বে নিয়োজিত সরকারের শিক্ষা মন্ত্রণালয়ের একটি অধিদপ্তর। মো. সানোয়ার হোসেন কারিগরি শিক্ষা অধিদপ্তরের বর্তমান মহাপরিচালক হিসেবে নিয়োজিত আছেন।
১৯৬০ সালে পাকিস্তানের শিক্ষা মন্ত্রণালয়ের অধীনে কারিগরি শিক্ষা অধিদপ্তর প্রতিষ্ঠিত হয়। এই অধিদপ্তরের অধীনে দেশে ৬৪টি টেকনিক্যাল স্কুল ও কলেজ, ৪৯টি পলিটেকনিক ইন্সটিটিউট, একটি ডিগ্রি স্তরের টেকনিক্যাল শিক্ষক প্রশিক্ষণ কেন্দ্র ও চারটি ইঞ্জিনিয়ারিং কলেজ রয়েছে।
মতিউর রহমান (রংপুরের রাজনীতিবিদ)

মতিউর রহমান (২০ সেপ্টেম্বর ১৯৩৩ - ১ মার্চ ২০০৩) বাংলাদেশের রাজনীতিবিদ ও মুক্তিযুদ্ধের সংগঠক যিনি সংসদ সদস্য ও মন্ত্রী ছিলেন। তিনি তৎকালীন রংপুর-১০ আসনের সংসদ সদস্য ছিলেন। শেখ মুজিবুর রহমানের দ্বিতীয় মন্ত্রিসভায় গৃহসংস্থান মন্ত্রী এবং তৃতীয় মন্ত্রিসভায় তিনি স্থানীয় সরকার, পল্লী উন্নয়ন ও সমবায় মন্ত্রণালয়ের মন্ত্রী ছিলেন।
মতিউর রহমান রংপুর জেলার পীরগঞ্জের কুমেদপুরের রছুলপুর গ্রামে জন্মগ্রহণ করেন। বিএ পাশ করে তিনি ঢাকায় ব্যবসা শুরু করেন। তিনি (১৯৬৯-১৯৭২) মেয়াদে ঢাকা চেম্বার অব কমার্স অ্যান্ড ইন্ডাস্ট্রির প্রেসিডেন্ট ছিলেন।
১৯৬৮ সালে আগরতলা মামলায় শেখ মুজিবুর রহমান কারারুদ্ধ হলে তিনি উকিল বাবা হিসেবে শেখ হাসিনা ও ওয়াজেদ মিয়ার বিবাহ সস্পন্ন করেন।
মতিউর রহমান ১৯৭১ সালে মুক্তিযুদ্ধের সংগঠক ছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধেঅংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। মুক্তিযুদ্ধের সময় তিনি ছয় নম্বর সেক্টরের অধীনে নয় জনের চেয়ারম্যান হিসেবে মুক্তিযুদ্ধে দায়িত্ব পালন করেন। তিনি ১৯৭০ সালের পাকিস্তানের সাধারণ নির্বাচনে জাতীয় পরিষদের সদস্য নির্বাচিত হয়ে ছিলেন। ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তৎকালীন রংপুর-১১ আসন থেকে সংসদ সদস্য নির্বাচিত হন তিনি। শেখ মুজিবুর রহমানের দ্বিতীয় মন্ত্রিসভায় গৃহসংস্থান মন্ত্রী এবং শেখ মুজিবুর রহমানের তৃতীয় মন্ত্রিসভায় তিনি স্থানীয় সরকার, পল্লী উন্নয়ন ও সমবায় মন্ত্রণালয়ের মন্ত্রী ছিলেন।।
আবু তালেব মিয়া

আবু তালেব মিয়া (১৯৩৬ –১৬ মে ২০০৭) বাংলাদেশের গাইবান্ধা জেলার রাজনীতিবিদ ও মুক্তিযুদ্ধের সংগঠক যিনি তৎকালীন রংপুর-১৮ আসনের সংসদ সদস্য ছিলেন।
আবু তালেব মিয়া ১৯৩৬ সালে গাইবান্ধা জেলার সাদুল্লাপুরের ভাতগ্রামের টিয়াগাছা গ্রামে জন্মগ্রহণ করেন। তার পিতা মৃত আলহাজ্ব তইজ উদ্দিন মিয়া।
আবু তালেব মিয়া মুক্তিযুদ্ধের সংগঠক ছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। গাইবান্ধা জেলা আওয়ামী লীগের সাধারণ সম্পাদক ও সহসভাপতি ও সাদুল্লাপুর উপজেলা আওয়ামী লীগের সভাপতি হিসাবে দায়িত্ব পালন করেন। তিনি ১৯৭০ সালের পাকিস্তানের সাধারণ নির্বাচনে জাতীয় পরিষদের সদস্য নির্বাচিত হয়ে ছিলেন। ১৯৭২ সালে তিনি গাইবান্ধা রেডক্রিসেন্টের চেয়ারম্যান ছিলেন। ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তৎকালীন রংপুর-১৮ আসন থেকে সংসদ সদস্য নির্বাচিত হন তিনি।
১৯৯১ সালের পঞ্চম জাতীয় সংসদ নির্বাচনে বাকশালের প্রার্থী হিসেবে গাইবান্ধা-৩ আসন থেকে তিনি পরাজিত হয়েছিলেন।
আবু তালেব মিয়া ১৬ মে ২০০৭ সালে মৃত্যুবরণ করেন।
অর্থনৈতিক সম্পর্ক বিভাগ

অর্থনৈতিক সম্পর্ক বিভাগ (সংক্ষেপে ইআরডি) বাংলাদেশ সরকারের অর্থ মন্ত্রণালয়ের চারটি বিভাগের অন্যতম। মন্ত্রণালয়ের অন্য তিনটি বিভাগ হলো: অর্থ বিভাগ, আর্থিক প্রতিষ্ঠান বিভাগ ও অভ্যন্তরীণ সম্পদ বিভাগ। আবুল হাসান মাহমুদ আলী অর্থ মন্ত্রণালয়ের বর্তমান মন্ত্রী। মোঃ শাহরিয়ার কাদের ছিদ্দিকী অর্থনৈতিক সম্পর্ক বিভাগের বর্তমান সচিব হিসেবে কর্মরত আছেন। জাতির পিতা বঙ্গবন্ধু শেখ মুজিবুর রহমান-এর ঐকান্তিক ইচ্ছায় বৈদেশিক অর্থায়ন (অনুদান, ঋণ, কারিগরি সহায়তা) কার্যক্রমকে তত্ত্বাবধান করার লক্ষ্যে অর্থ ও পরিকল্পনা মন্ত্রণালয়ের অংশ হিসেবে বহিঃসম্পদ বিভাগ স্থাপিত হয়। পরবর্তীতে বহিঃসম্পদ বিভাগকে অর্থ মন্ত্রণালয়ের অধীনে ন্যস্ত করা হয়। উল্লেখ্য যে, ১৯৯০ সালে বহিঃসম্পদ বিভাগকে ‘অর্থনৈতিক সম্পর্ক বিভাগ’ হিসেবে নামকরণ করা হয়।
অর্থনৈতিক সম্পর্ক বিভাগ ১০টি অনুবিভাগের সমন্বয়ে গঠিত। অনুবিভাগসমূহের নাম নিম্নে উল্লেখ করা হলো :
উইং-১: আমেরিকা ও জাপান<br>উইং-২: বিশ্বব্যাংক<br>উইং-৩: প্রশাসন ও মধ্যপ্রাচ্য<br>উইং-৪: জাতিসংঘ<br>উইং-৫: এশীয় উন্নয়ন ব্যাংক (এডিবি)<br>উইং-৬: সমন্বয় ও নরডিক<br>উইং-৭: ইউরোপ<br>উইং-৮: এশিয়া ও জেইসি, ফেলোশিপ ও ফাউন্ডেশন<br>উইং-৯: ফাবা (Foreign Aid Budget and Accounts)<br>উইং-১০: ডেভেলপমেন্ট ইফেক্টিভনেস।
বিশ্ব রাজনীতি

বিশ্ব রাজনীতি বা বৈশ্বিক রাজনীতি বলতে বিশ্বের রাজনৈতিক ঘটনাবলির একটি বিশ্বব্যাপী সামগ্রিক চিত্রকে বোঝায় যেখানে কেবলমাত্র বিশ্ব পর্যায় নয়, বরং বৈশ্বিক, জাতীয়, আঞ্চলিক, ইত্যাদি সমস্ত স্তরের রাজনৈতিক ঘটনাবলি ও তাদের মধ্যকার আন্তঃসম্পর্কের বিষয়গুলি অন্তর্ভুক্ত। বিশ্ব রাজনীতির গবেষণা তাই আন্তর্জাতিক রাজনীতির গবেষণা অপেক্ষা ভিন্ন একটি ক্ষেত্র, এবং এগুলি একে অপরের পরিপূরক ভূমিকা পালন করে। আন্তর্জাতিক রাজনীতি বিগত দশকগুলিতে ধীরে ধীরে বৈশ্বিক রাজনীতিতে রূপান্তরিত হচ্ছে। সনাতনি রাষ্ট্র ও জাতীয় সরকারগুলির পাশাপাশি আন্তর্জাতিক অঙ্গনে নতুন নতুন অংশগ্রহণকারীর আবির্ভাব ঘটেছে।
বিশ্ব রাজনীতিতে আন্তঃসংযুক্ততা ও আন্তঃনির্ভরশীলতার মাত্রা বৃদ্ধি পেয়েছে, তবে সর্বত্র সমভাবে নয়। আন্তর্জাতিক পর্যায়ে নৈরাজ্যমূলক পরিস্থিতিকে প্রতিস্থাপন করে আঞ্চলিক ও বৈশ্বিক সুশাসনের একটি পরিকাঠামোর উদ্ভব হয়েছে। বিশ্বের বিভিন্ন স্থানের মধ্যে রাজনৈতিক, অর্থনৈতিক, সাংস্কৃতিক ও অন্যান্য পর্যায়ে যে জটিল আন্তঃসংযুক্ততার জালিকাব্যবস্থার উদ্ভব ঘটেছে, সেই ব্যাপারটিকে বিশ্বায়ন নাম দেওয়া হয়েছে। বিশ্বায়নের ফলে বিশ্বের যেকোনও স্থানের মানুষের দৈনন্দিন জীবন বহুদূরে অবস্থিত ঘটনাবলি বা গৃহীত সিদ্ধান্ত দ্বারা উত্তরোত্তর প্রভাবিত হচ্ছে। বিশ্বায়নকে মূলত অর্থনৈতিক বিশ্বায়ন, সাংস্কৃতিক বিশ্বায়ন ও রাজনৈতিক বিশ্বায়ন - এই তিনটি শ্রেণীতে ভাগ করে আলোচনা করা হয়। তবে বিশ্বায়ন বলে আদৌ কিছু আছে কি না, থাকলেও কোনও তাৎপর্যপূর্ণ কিছু কি না এবং বিশ্ব রাজনীতির রূপান্তরে এর ভূমিকা কতটুকু - এসব ব্যাপারে প্রচুর বিতর্ক বিদ্যমান।
বিশ্ব রাজনীতি নিয়ে দুইটি মূলধারার দৃষ্টিভঙ্গি বিদ্যমান-- বাস্তববাদ ও উদারপন্থীবাদ। দুইটিতেই বিশ্বায়নকে ইতিবাচক দৃষ্টিতে দেখা হয় এবং রাষ্ট্রসমূহের সম্পর্কের মধ্যে সংঘাত ও সহযোগিতার ভারসাম্য নিয়ে আলোচনা করা হয়, যদিও উক্ত ভারসাম্যের প্রকৃতি সম্পর্কে এই দুই দৃষ্টিভঙ্গির মধ্যে যথেষ্ট পার্থক্য আছে। মূলধারার বিপরীতে বিশ্ব রাজনীতি নিয়ে সমালোচনামূলক দৃষ্টিভঙ্গি বা তত্ত্বসম্ভারও বিদ্যমান। এগুলিতে বর্তমানে বিশ্ব রাজনীতিতে বিরাজমান স্থিতাবস্থার (status quo)-র নেতিবাচক সমালোচনা করা হয় এবং এই ব্যবস্থাতে প্রান্তিক বা নিপীড়িত দলগুলির উপর বেশি জোর দেওয়া হয়।
শিক্ষা প্রকৌশল অধিদপ্তর

শিক্ষা প্রকৌশল অধিদপ্তর বাংলাদেশ সরকারের শিক্ষা মন্ত্রণালয়ের একটি অধিদপ্তর। এটি সরকারের শিক্ষা সংক্রান্ত কর্মসূচি বাস্তবায়ন, অবকাঠামো নির্মাণ ও রক্ষণাবেক্ষণ এবং শিক্ষাখাতের উন্নয়ন পরিকল্পনা ও ব্যবস্থাপনার দায়িত্বে নিয়োজিত।
১৯৭১ সালের মুক্তিযুদ্ধের পর দেশ পুনর্গঠনের জন্য ১৯৭২ সালে রাষ্ট্রপতি শেখ মুজিবুর রহমান একটি প্রকৌশল ইউনিট গঠন করেন। ২০২০ সালের মধ্যে নির্বাচিত বেসরকারি মাধ্যমিক বিদ্যালয়গুলোর উন্নয়ন প্রকল্পে বাজেটের ১,০৬,৪৯,০৫,০০,০০০ টাকা প্রকৌশল অধিদপ্তরের জন্য বরাদ্দ করা হয়।
সিয়েরা লিওনের ইতিহাস

সিয়েরা লিওন () প্রায় ২,৫০০ বছর আগে বর্তমান আফ্রিকান লোকজন দ্বারা অধিষ্টিত হয়। সিয়েরা লিওনে বসতি স্থাপন করা প্রথম আদিবাসী জনগোষ্ঠীর নাম লিম্বা। উষ্ণ ঘনবর্ষণ বনাঞ্চল সিয়েরা লিওনকে পশ্চিম আফ্রিকার সংস্কৃতি থেকে আলাদা করে রাখে। সহিংসতা থেকে বাঁচতে মানুষ ক্রমাগত সিয়েরা লিওনে আসা শুরু করে। পর্তুগিজ অনুসন্ধানকারী পেদ্রো ডি সিন্ট্রা ১৪৬২ সালে জায়গাটির মানচিত্র তৈরীর সময় এর নাম সিয়েরা লিওন রাখেন। ফ্রিটাউন মোহনা জাহাজ ভিড়ানো, জল সংগ্রহ আর আন্তঃসাহারা বাণিজ্যের জন্য আন্তর্জাতিক পরিচয় পাওয়া শুরু করে।
মধ্য ১৬ শতকে মেনরা সিয়েরা লিওন আক্রমণ করে, উপকূলবর্তী জনগোষ্ঠীকে তাদের অধীনে আনে আর সামরিক শাসন চালু করে। মেনরা দ্রুত স্থানীয়দের সাথে মিশে যায়, আর নেতৃস্থানীয় পদগুলো নিয়ে ক্রমশ সংঘাত চলতে থাকে। আর এর মাঝে অনেক অধিবাসীদের ইউরোপিয় দাস ব্যবসায়ীরা ধরে নিয়ে যায়। আটলান্টিয় দাস বাণিজ্যের একটা গভীর প্রভাব আছে সিয়েরা লিওনের উপর, প্রথম ১৭ ও ১৮ শতকে ক্রমবর্ধমান দাস বাণিজ্য, আর পরে ১৮০৭ এ দা ব্যবসা নিষিদ্ধ হওয়ার পর দাসপ্রথাবিরোধী আন্দোলনের। ব্রিটিশ বিলোপকারীরা কালো রাজভক্তদের একটা কলোনি তৈরী করে ফ্রিটাউনে, পরবর্তীতে যেটা ব্রিটিশ পশ্চিম আফ্রিকার রাজধানীতে পরিণত হয়। দাস বাণিজ্যকে রোখার জন্য সেখানে নৌবাহিনীর বিশেষ একটা বিভাগ দায়িত্বে নিযুক্ত হয়, সাথে সাথে যত বেশি দাস মুক্ত হচ্ছিলো, সাথে পশ্চিম ভারতীয় আর নেপোলিয়র যুদ্ধে ব্রিটেনের জন্য যুদ্ধ করা কালো সৈন্যের সংখ্যা বাড়ছিলো, কলোনিটির আয়তনও ক্রমশ বাড়ছিলো। এ বিশেষ জনগোষ্ঠীকে ক্রিয়োস বলে ডাকা হতো।
প্রত্নতাত্ত্বিক অনুসন্ধানে দেখা গেছে যে, সিয়েরা লিওন কমপক্ষে ২,৫০০ বছর আগে বসতি স্থাপিত হয়েছে, আফ্রিকার অন্যান্য অংশের লোকজন এখানে জড়ো হয়েছিল। নবম শতাব্দীর দিকে সিয়েরা লিওনের কাছে লোহার প্রচলন হয়েছিল এবং দশম শতাব্দীর শেষের দিকে উপকূলীয় উপজাতিদের মধ্যে কৃষিকাজ চালু ছিল।
নাদিম রাজা

১৯৬৫ সালের ২৩ জুন ওয়াহ ক্যান্টে জন্মগ্রহণ করা রাজা তাঁর বিদ্যালয়ে এক উজ্জ্বল নক্ষত্র ছিলেন এবং তাঁর একাডেমিকও শিক্ষাও ভালো ছিল। ১৯৮১ সালে তিনি ম্যাট্রিক পাস করেন এবং তারপরে আরও প্রশিক্ষণের জন্য পাকিস্তান সামরিক একাডেমিতে যান। নাদিম রাজা বিবাহিত এবং তার চারটি সন্তান রয়েছে। জেনারেল রাজা কোয়েটা এবং কমান্ড অ্যান্ড স্টাফ কলেজ , ইসলামাবাদের ন্যাশনাল ডিফেন্স বিশ্ববিদ্যালয় থেকে স্নাতক ডিগ্রি অর্জন করেছেন। ১৯৯৪ সালে তিনি জার্মানিতে আইএনএফ কোয়ে কমান্ড কোর্সে অংশ নিয়েছিলেন। তার বাবা পাকিস্তান অর্ডিন্যান্স কারখানায় ওয়াহ ক্যান্টে কাজ করতেন এবং তিনি তার ভাইবোনদের মধ্যে কনিষ্ঠ। তাঁর দুই ভাই সশস্ত্র বাহিনীতেও দায়িত্ব পালন করেছিলেন। একজন লেফটেন্যান্ট কর্নেল অবসরপ্রাপ্ত এবং অন্য একজন স্কোয়াড্রন নেতা অবসরপ্রাপ্ত। তিনি গল্ফ খেলতে পছন্দ করেন এবং আগ্রহী বইয়ের পাঠক।
১৯৬৫ সালের সেপ্টেম্বরে, রাজা পদাতিকের ১০ ডিভিশনের সিন্ধুর রেজিমেন্টে কমিশন লাভ করেছিলেন। 
নাদিম রাজা স্কুল অফ ইনফ্যান্ট্রি অ্যান্ড ট্যাকটিক্স, কমান্ড অ্যান্ড স্টাফ কলেজ, কোয়েটা এবং ওয়ার কলেজ, এনডিইউ ইসলামাবাদের অনুষদ সদস্য হিসাবে দায়িত্ব পালন করেছেন। 
তিনি করপস এর চিফ অফ স্টাফ হিসাবে এবং ব্রিগেড কমান্ডার হিসাবে তিনি রাওয়ালকোটে অবস্থিত ২ টি একে ব্রিগেডের দায়িত্ব পালন করেছিলেন।
২০১৬ সালের ডিসেম্বরে, রাজা পাকিস্তান মিলিটারি একাডেমির কমান্ড্যান্ট থাকাকালীন মেজর জেনার থেকে লেঃ জেনারেলের তিন তারকা পদে পদোন্নতি পেয়েছিলেন। লেফটেনাল জেনারেল নাদিম রাজা রাওয়ালপিন্ডিতে অবস্থিত এক্স কর্পসের অধিনায়ক ছিলেন। 
অক্টোবর ২০১৭ সালে, রাজা মুজাহিদ ফোর্সের প্রথম কর্নেল কমান্ড্যান্ট হিসাবে নিয়োগ পেয়েছিলেন। 
আগস্ট ২০১৮ এ, নাদিম রাজা জেনারেল স্টাফের চিফ হিসাবে নিযুক্ত হন। তিনি ১০ সেপ্টেম্বর ২০১৮-তে সিজিএসের পদ গ্রহণ করেছিলেন। 
নভেম্বর২০১৯ সালে, নাদিম রাজা চার তারকা পদে পদোন্নতি পেয়ে পাকিস্তান সশস্ত্র বাহিনীর চেয়ারম্যান জয়েন্ট চিফস অফ স্টাফ কমিটির পদে নিয়োগ পেয়েছিলেন। তিনি ২৭ নভেম্বর ২০১৯ এ পদ গ্রহণ করেছিলেন।
স্কাইরুট এরোস্পেস

স্কাইরুট এরোস্পেস প্রাইভেট লিমিটেড হায়দ্রাবাদের, তেলঙ্গানায় অবস্থিত একটি ভারতীয় বেসরকারী মহাকাশ নির্মাতা এবং বাণিজ্যিক লঞ্চ পরিষেবা সরবরাহকারী । সংস্থাটি ইস্রো, ডিআরডিও এবং বিভিন্ন মহাকাশ সংস্থার প্রাক্তন প্রকৌশলী এবং বিজ্ঞানীরা প্রতিষ্ঠা করেছিলেন এবং তার লক্ষ্য ছিল ছোট লিফট লঞ্চ যানবাহনের নিজস্ব সিরিজ বিক্রম বিকাশ এবং চালু করা। সংস্থাটি তার উচ্চ স্তরের রকেট ইঞ্জিন "রমনকে" পরীক্ষা করার পরে আলোচনায় আসে, এটি করার জন্য প্রথম ভারতীয় বেসরকারী সত্তা। ২০২১ সালের ডিসেম্বরে এর রকেট বিক্রম ১ এর প্রথম উত্থাপন প্রত্যাশিত।
দুলকাদির এয়ালেত

দুলকাদির এয়ালেত () বা মারাশ এয়ালেত () ছিলো উসমানীয় সাম্রাজ্যের একটি এয়ালেত। উনিশ শতকে এই অঞ্চলের জ্ঞাপিত আয়তন ছিল ।
দুলকাদির জাতি ছিলো আনাতোলীয় আমিরাতসমূহের মধ্যে উসমানীয়দের নিকট বশ্যতা স্বীকার করা সর্বশেষতম জাতি, যারা ১৫২১ সাল পর্যন্ত পুরোপুরি স্বাধীন থাকতে সক্ষম হয়েছিলো এবং ১৫৩০ সাল পর্যন্ত সাম্রাজ্যে পুরোপুরি অন্তর্ভুক্ত ছিলো না। ১৫২২ সালে দুলকাদির এয়ালেত স্থাপিত হয়। ১৮৬৪ সালে বিভক্ত হওয়ার পরে, দুলকাদির এয়ালেতের অঞ্চলসমূহ আলেপ্পো এয়ালেত এবং দিয়ারবেকির এয়ালেতের সাথে যুক্ত হয়।
১৭০০ এবং ১৭৪০ খ্রিস্টাব্দের মধ্যে দুলকাদির বা মারাশ এয়ালেত ছিলো যথাক্রমে উল্লিখিত চারটি সানজাকের সমন্বয়ে গঠিত:
আঞ্চলিক পরিষদ (ভারত)

আঞ্চলিক পরিষদ বা জোনাল কাউন্সিল হচ্ছে ভারতের কয়েকটি রাজ্য নিয়ে গঠিত একটি উপদেষ্টা পরিষদ। রাজ্যগুলোর মধ্যে পারস্পরিক সহযোগিতা বাড়াতে ভারতের এসব আঞ্চলিক পরিষদ গঠন করা হয়েছে। ভারতের সবগুলো রাজ্য ও কেন্দ্রশাসিত অঞ্চলকে মোট পাঁচ ভাগে ভাগ করে ১৯৫৬ সালের রাজ্য পুনর্গঠন আইনের "পার্ট বি"-এর অধীনে পাঁচটি আঞ্চলিক পরিষদ গঠন করা হয়।
বর্তমান আঞ্চলিক পরিষদগুলো নিম্নরূপ:
উত্তর পূর্বাঞ্চলীয় রাজ্যগুলি কোনও আঞ্চলিক পরিষদের আওতাভুক্ত নয় এবং তাদের বিশেষ সমস্যাগুলি উত্তর পূর্ব পরিষদ আইন, ১৯৭১ দ্বারা নির্মিত অন্য সংবিধিবদ্ধ সংস্থা উত্তর-পূর্ব পরিষদের দ্বারা পরিচালিত হয়। এই পরিষদটি মূলত আসাম, অরুণাচল প্রদেশ, মণিপুর, মেঘালয়, মিজোরাম, নাগাল্যান্ড এবং ত্রিপুরা নিয়ে গঠিত ; পরবর্তীতে সিকিম রাজ্যটি উত্তর পূর্ব পরিষদ (সংশোধন) আইন, ২০০২ এর ২৩ শে ডিসেম্বর ২০০২ এ বিজ্ঞপ্তিভুক্ত হয়েছিল। 
আন্দামান নিকোবর দ্বীপপুঞ্জ, লক্ষদ্বীপ জোনাল কাউন্সিলের কোনও সদস্য নয়। তবে বর্তমানে তারা দক্ষিণ জোনাল কাউন্সিলের বিশেষ আমন্ত্রিত সদস্য।
সামামা ইবনে আশরাস

সামামা (সামামাহ ) ইবনে আশরাস (মৃত্যু.৮৮২ খ্রিস্টাব্দ) (),যিনি আবু মা'ন আল-নুমায়রি ()নামেও পরিচিত, ছিলেন ইসলামের তৃতীয় খেলাফত ,আব্বাসীয় খিলাফত যুগের একজন মুতাজিলা ধর্মতত্ত্ববিদ । 
সামামা ইবনে আশরাস ছিলেন আরব বংশোদ্ভূত। তার শৈশব কৈশোর ও প্রথমদিকের জীবন সম্পর্কে খুব বেশি জানা যায়নি। তার জন্মসাল ও পারিবারিক ইতিহাস ও সুস্পষ্ট নয়। তবে যতটুকু জানা যায়,তিনি আব্বাসীয় আমলের প্রভাবশালী বার্মাকিডস পরিবারের অধীনস্থ ছিলেন এবং ৮০২ খ্রিস্টাব্দে তারা ক্ষমতাচ্যুত হলে তিনি গ্রেপ্তার হন। খ্রিস্টীয় ৮০৭ অব্দের দিকে তাঁর খ্যাতি পর্যাপ্তভাবে এতটাই পুনরুদ্ধারিত হয়েছিল যে হারুন আল-রশিদ তাকে তাঁরখুরসান অভিযানের সদস্য হিসেবে নিযুক্ত করেন । 
অ্যালন ইবনে আশরাসকে আল-মা'মুনের 'সভা ধর্মতত্ত্ববিদ' হিসাবে বর্ণনা করেছেন ; 
নাওয়াস তাকে 'বিশিষ্ট মু'তাজিলাইত' হিসাবে গণ্য করেছেন। আল-মা'মুন তাকে উজির হিসেবে নিযুক্ত করতে চেয়েছিলেন, তবে ইবনে আশরাস তা প্রত্যাখ্যান করেছিলেন, কারণ সম্ভবত উজিরের অবস্থানটি তখনকার বিতর্কের বিষয় ছিল।খলিফা পরবর্তীতে আদালতে ইবনে আশরাসের পরিসেবার জন্য নিজের কৃতজ্ঞতা প্রকাশ করতে আশরাসকে ৩০০,০০০ দিরহাম দিয়েছিলেন। আহমদ ইবনে আবি খালিদ আল-আহওয়াল, যাকে ইবনে আশরাসের স্থলাভিষিক্ত করা হয়েছিলো, ইবনে আশরাসকে আদালতে 'একমাত্র' 'আনুষ্ঠানিক উপাধিবিহীন' বলে অভিহিত করেছিলেন। 
একটি প্রাচীন প্রতিবেদন থেকে জানা যায় যে ইবনে আশরাস আল-মামুনকে মুতাজিলা ধর্মতত্ত্ব গ্রহণ করতে রাজি করিয়েছিলেন। মুতাজিলা ধর্মতত্ত্ব কারণ ও যুক্তি আলোচনার উপর ভিত্তি করে প্রতিষ্ঠিত। ৮ম থেকে ১০ শতাব্দীতে বসরা ও বাগদাদে এর প্রাধান্য ছিল। কুরআনকে আল্লাহর সৃষ্ট বলার কারণে তারা বেশি আলোচিত। তাদের মতে কুরআন আল্লাহর সাথে একই অস্তিত্বে ছিল না বরং তা আল্লাহর সৃষ্ট। আল-খতিব আল-বাগদাদির "হিস্ট্রি অফ বাগদাদ" এর অন্য একটি প্রতিবেদনে বলা হয়েছে যে, ইবনে আশরাস আল-মা'মুনের আগে একটি বৈঠকে আবু-ল-আতাহিয়াকে অসন্তুষ্ট করেছিলেন, যখন কবি আতাহিয়া ইবনে আশরাসকে মানুষের কর্মের উৎসের বিষয়ে মু'তাজিলা মতবাদের পক্ষ সমর্থনকে চ্যালেঞ্জ করেছিলেন। 
একপর্যায়ে ইবনে আশরাসকে তুর্কিরা বন্দী করে রেখেছিল। কারাবাসের সময় তার সাথে এত ভাল ব্যবহার করা হয়েছিল যে, তিনি তুর্কি ভাড়াটে সৈনিকদের আনুকূল্যে যেতে শুরু করেন। 
তৎকালীন ধর্মতত্ত্ববিদদেরা অনেক গ্ৰন্থ রচনা করলেও ইবনে আশরাস তাদের মত প্রচুর পরিমাণে গ্রন্থ রচনা করেননি। ইয়াহিয়া ইবনে আক্তমসহ সে সময়ের অন্যান্য ব্যক্তিবর্গ যাদের সাথে তিনি স্বাধীন ইচ্ছার বিষয়ে আলোচনা করেছেন,তাদের কথোপকথন এবং বিতর্ক থেকে প্রাপ্ত প্রতিবেদনগুলোর মাধ্যমে তাঁর ধর্মীয় দৃষ্টিভঙ্গি মূলত টিকে আছে। উল্লেখ্য, সুন্নি গোঁড়ামির সমর্থক হিসাবে, ইয়াহিয়া ইবনে আক্তম মুতাজিলাইত বিশ্বাসেরও(যে কুরআন তৈরি হয়েছিল ) বিরোধী ছিলেন, যা মুতাজিলিজমের অনুসারী খলিফার সাথে তার মতবিরোধ তৈরি করেছিল।
ইবনে আশরাস শিখিয়েছিলেন যে, অবিশ্বাসীদের তাদের অবিশ্বাসের জন্য দোষী সাব্যস্ত করার দরকার নেই যতক্ষণ না তারা স্পষ্টতই ওহী প্রত্যাখ্যান করে। তিনি যুক্তি দিয়েছিলেন ভালবাসা হয় তখনই 'যখন অন্তরাত্মা ও আকর্ষণের বন্ধনের একাত্মতা হয়'। 
ইবনে আশরাস ৮৮২ খ্রিস্টাব্দে মৃত্যুবরণ করেন। তার মৃত্যু সম্বন্ধে বিশদ বিবরণ নির্ভরযোগ্য কোনো সূত্রে উল্লেখ নেই।
পানির বাষ্পীয় চাপ

পানির বাষ্পীয় চাপ হচ্ছে এমন চাপ যে চাপে‌ জলীয়বাষ্প তাপগতীয় সাম্যাবস্থার ঘণীভূত অবস্থায় থাকে। উচ্চ তাপমাত্রায় পানি ঘনীভূত অবস্থায় থাকে। পানির বাষ্পীয় চাপ হলো কঠিন অথবা তরল পানির সাম্যাবস্থার যে কোনো গ্যাস মিশ্রনের জলীয়বাস্পের আংশিক চাপ। অন্যান্য পদার্থের জন্য, পানির বাষ্পীয় চাপ হলো তাপমাত্রার ফাংশন এবং ক্লসিয়াস-ক্ল্যাপেরন সম্পর্কের মাধ্যমে নির্ণয় করা হয়।
পানি এবং বরফের উপর সম্পৃক্ত বাষ্পীয় চাপ গণনা করার জন্য বিভিন্ন ধরনের প্রকাশিত আসন্নমান সূত্র আছে। এগুলর মধ্যে কিছু হলো- (ক্রমবর্ধমান সঠিকতার আনুমানিক মাত্রা অনুসারে):
যেখানে তাপমাত্রা  হলো °C এবং বাষ্পীয় চাপ  হলো কিলো প্যাসকেলে এ (kPa)
যেখানে তাপমাত্রা  হলো °C এবং   হলো কিলো প্যাসকেলে।
যেখানে হলো °C এবং কিলো প্যাসকেলে।
এখানে পরিষ্কারভাবে বর্ণিত বিভিন্ন যথার্থতার তুলনা করা হলো, তরল পানির জন্য সম্পৃক্ত বাষ্পীয় চাপ কিলো প্যাসকেলে দেখানো হলো, লিড টেবিলের মান থেকে (২০০৫) শতকরা ত্রুটিসহ ছয়টি তাপমাত্রায় গণনা হলো :
গুরুত্বপূর্ণ গণনার জন্য, লো (১৯৭৭) বিভিন্ন পর্যায়ের যথার্থতার সাথে হিমাংকের উপর ও নিচের তাপমাত্রার জন্য দু'জোড়া সমীকরন দাড় করেছেন। সেগুলো অনেক বেশি যথার্থ (ক্লসিয়াস-ক্লেপেরন এবং গফ গ্র্যাটসের তুলনায়) কিন্তু অনেক কার্যকর গণনার জন্য নেস্টেড পলিনমিয়াল ব্যবহার হয়। যাহোক, এখন সম্ভাব্য উচ্চতর প্রয়োগের অনেক রিভিউ আছে, এগুলোর মধ্যে ওয়েক্সলার স্মরনীয় (১৯৭৬, ১৯৭৭), রিপোর্টেড বাই ফ্লাটাউ এট এল। (1992).
ফোর্বস সেলিব্রিটি ১০০

সেলিব্রিটি ১০০, ১৯৯৯ সাল থেকে "ফোর্বস" ম্যাগাজিন কর্তৃক সংকলিত এবং প্রকাশিত একটি বার্ষিক তালিকা। পরে তারা "ফোর্বস" শীর্ষ ৪০ বিনোদনকারীদের তালিকার প্রকাশ করে। ২০১৪ সাল পর্যন্ত, "ক্ষমতা পরিমাপের" লক্ষ্যে আয়, সামাজিক মাধ্যমে অনুসরণকারী, ম্যাগাজিন প্রচ্ছদ এবং গুণগত মেট্রিক্সের একটি পরিসর সহ এ সমস্ত ফ্যাক্টরগুলির একটি জটিল সমন্বয়ের ভিত্তিতে র‌্যাঙ্কিং তৈরি করা হয়েছিল। ২০১৫ সাল থেকে, "ফোর্বস" শুধুমাত্র পরিচালক, আইনজীবী এবং এজেন্টদের জন্য ফি কাটার আগে (আগের বছরের জুন থেকে প্রকাশনা বছরের জুন পর্যন্ত) করপূর্ব উপার্জনকে ফ্যাক্টর করেছে।
তালিকাটি চালুর পর থেকে প্রতি বছরের শীর্ষ ১০ জন নিচে তালিকাভুক্ত হয়েছে।
১৫নং ওয়ার্ড, ঢাকা দক্ষিণ সিটি কর্পোরেশন

১৫নং ওয়ার্ড হল ঢাকা দক্ষিণ সিটি কর্পোরেশনের একটি প্রশাসনিক ওয়ার্ড, যা অঞ্চল-১ এর অন্তর্গত। এটি প্রাক্তন ঢাকা সিটি কর্পোরেশনর ৪৯ নং ওয়ার্ড ছিল। মেগাসিটি ঢাকার ধানমন্ডি থানায় ওয়ার্ড নং ১৫ অবস্থিত। এবং ওয়ার্ডটি বাংলাদেশ জাতীয় সংসদের ঢাকা-১০ আসনের অন্তর্গত। এ ওয়ার্ডের বর্তমান কাউন্সিলর হলেন জনাব মোঃ রফিকুল ইসলাম বাবলা। তিনি যুবলীগ নেতা।
ওয়ার্ড নং ১৫ ঢাকা শহরের ধানমন্ডি আবাসিক এলাকা, ধানমন্ডি রোড নং ১৫ স্টাফ কোয়াটার, পূর্ব রায়ের বাজার, ঈদগাহ রোড, শেরে বাংলা রোড, হাজী আফসারউদ্দিন রোড ও হাতেমবাগ এলাকা নিয়ে গঠিত।
পাকিস্তান বিমানবাহিনী একাডেমী

পাকিস্তান বিমান বাহিনী একাডেমী হচ্ছে পাকিস্তান বিমান বাহিনীর কর্মকর্তাদের মৌলিক সামরিক (বিমান) প্রশিক্ষণ কেন্দ্র। ১৯১০ সালে রাজকীয় উড্ডয়ন বাহিনীর একটি স্টেশন (ঘাঁটি) তৈরি হয় রিসালপুরে এবং প্রথম বিশ্বযুদ্ধের সময়কাল থেকে এখানে বিমান বিষয়ক মৌলিক প্রশিক্ষণ চলে। দ্বিতীয় বিশ্বযুদ্ধ সময়কালীন মোট ছয় বছরে প্রায় ২,০০০ ভারতীয় তরুণ এই রিসালপুর বিমান বাহিনীর স্টেশন থেকে প্রশিক্ষণ নিয়েছিলো।
বিমান উড্ডয়ন সহ বিমান বাহিনীর ভবিষ্যৎ কর্মকর্তাদের সকল ধরনের বিমান সামরিক প্রশিক্ষণ চলে এই একাডেমীতে।
১৯১০ সালে ব্রিটিশরা রাজকীয় উড্ডয়ন বাহিনী নামে একটি বাহিনী তৈরি করে আকাশপথে যুদ্ধ করার জন্য। তখনই তৎকালীন ব্রিটিশ ভারতের উত্তর-পশ্চিম সীমান্ত প্রদেশের রিসালপুরে তারা একটি ঘাঁটি তৈরি করে যার বড় একটি বিমানক্ষেত্র বানানো হয়। ১৯১৫ সালে নং ৩১ স্কোয়াড্রন নামের একটি বিমান বহর এখানে স্থাপিত হয়। ১৯২৮ সালে তৈরি করা হয় নং ১১ স্কোয়াড্রন, এবং ততদিনে রাজকীয় উড্ডয়ন বাহিনী রাজকীয় বিমান বাহিনী নামে পরিচিতি পেয়ে গেছে আর ভারতের এই বাহিনীকে রাজকীয় ভারতীয় বিমান বাহিনী নামে ডাকা শুরু হয়। বিমান বাহিনীর এই রিসালপুর স্টেশনের দুটি লড়াকু বিমান বহর ছিলো ১৯৪৭ সালে পর্যন্ত ব্রিটিশ ভারতের একটি ঐতিহাসিক স্থান; এছাড়াও স্থানটি অবিভক্ত ভারতে সামরিক বৈমানিক প্রশিক্ষণের জন্য সবচেয়ে বড়ো প্রশিক্ষণ কেন্দ্র ছিলো।
১৯৪৭ সালে পাকিস্তান রাষ্ট্রের জন্ম হলে রাজকীয় পাকিস্তান বিমান বাহিনী তৈরির ডাক দেন মুহাম্মদ আলী জিন্নাহ যিনি পাকিস্তানের জনক হিসেবে পরিচিত। রিসালপুরের এই বিমান ঘাঁটিটি রাজকীয় পাকিস্তান বিমান বাহিনী ঘাঁটি রিসালপুর হিসেবে নতুন নাম পায়। এবং শীঘ্রই এই ঘাঁটির নাম দেওয়া হয় রাজকীয় পাকিস্তান বিমান বাহিনী উড্ডয়ন প্রশিক্ষণ বিদ্যালয়, প্রথম মুসলিম ভারতীয় এবং নব রাষ্ট্র পাকিস্তানের বৈমানিক হিসেবে এই কেন্দ্রে তৎকালীন স্কোয়াড্রন লিডার আসগর খান আসেন যিনি ১৯৬০-এর দশকে এয়ার মার্শাল হয়েছিলেন। তখন মাত্র ২৫০ জন বিমানসেনা, ২৩ জন উড্ডয়ন প্রশিক্ষণার্থী এবং ২০ জন দায়িত্বরত কর্মকর্তা ছিলেন এই কেন্দ্রে যাদের অধিকাংশই ছিলেন ইংরেজ।
১৯৪৮ সালের ১৩ই এপ্রিল কেন্দ্রটিকে মহাবিদ্যালয় (কলেজ) ঘোষণা দেন মুহাম্মদ আলী জিন্নাহ এবং ১৯৬৭ সালের ২১ জানুয়ারী রাষ্ট্রপতি আইয়ুব খান মহাবিদ্যালয়টিকে 'একাডেমী' নামে পুনঃনামকরণ করেন।
ক্যাথরিন ফ্লন

ক্যাথরিন ফ্লন, ছিলেন একজন হাইতীয় মেয়ে-গর্জি, দেশপ্রেমিক ও জাতীয় নায়িকা। তিনি হাইতীয় বিপ্লব ও স্বাধীনতা সংগ্রামের এক অন্যতম মুখ হিসেবে পরিচিত। তিনিই প্রথম হাইতীয় পতাকা সেলাই করেন ও বিপ্লবে এক গুরুত্বপূর্ণ ভূমিকা পালন করেন।
ক্যাথরিন ফ্লন সেন্ট-ডোমিং এর আর্কাহিতে জন্ম গ্রহণ করেন। তাঁর পিতা-মাতা ফ্রান্স থেকে টেক্সটাইল-এর ব্যবসা করতেন। সময়ের সাথে সাথে নিজস্ব কর্মশালায় তিনি একজন মেয়ে-দর্জি হয়ে ওঠেন। এক সময় তিনি কিছু শিক্ষার্থীদের এই কাপড় বোনার শিক্ষাও দিতেন। তিনি ছিলেন জিন-জ্যাক ডেসালাইনসের ধর্মকন্যা।
হাইতীয় বিপ্লবী অনুসারে, ফ্লোন আর্কাইয়ের কংগ্রেসের শেষ দিন, ১৮০৩ সালের ১৮ মে দেশের প্রথম পতাকা তৈরি করেছিল। বিপ্লবের নেতা জিন-জ্যাক ডেসালাইনস, ফ্লনের ধর্মপিতা, ফ্রান্সের কাছ থেকে বিচ্ছিন্ন হওয়ার ইচ্ছা প্রকাশ করেন। তাই সেখানে তিনি একটি ফরাসি পতাকা কেটে ফেলেন। তিনি পতাকার কেটে ফেলা টুকরোগুলি ফ্লোনকে দিয়েছিলেন। পরবর্তীকালে সেই কেটে ফেলা পতাকার থেকেই ফ্লন তৈরি করেছিলেন হাইতীয় বিপ্লবের পতাকা। নতুন পতাকাতে সাদা, নীল ও লাল রঙের স্থান দেওয়া হয়েছিল। যার মধ্যে নীল ও লাল রঙ হাইতির কালো এবং মুলাত্তো নাগরিকদের মধ্যে মিলন ঘটাতে সাহায্য করেছিল। 
ঐতিহাসিকরা পতাকা তৈরির এই কিংবদন্তি ইতিহাসের মধ্যে কিছু সীমাবদ্ধতা লক্ষ্য করেছেন। উদাহরণস্বরূপ, বিপ্লবের প্রাথমিক উৎসগুলি থেকে জানা যায় যে, বিদ্রোহীরা আরকাইয়ে সম্মেলনের আগে নীল-লাল পতাকা ব্যবহার করেছিল। 
ক্যাসিল ফাতিমান এবং ড্যাডি বাজিলের পাশাপাশি ক্যাথেরিন ফ্লনকে হাইতীয় স্বাধীনতার তিনটি মুখ্য নায়িকাদের একজন হিসাবে বিবেচনা করা হয়ে থাকে। ক্যাথরিন ফ্লনের জন্মভূমি আর্কাহিকে বর্তমানে "পতাকা নগর" হিসাবে উল্লেখ করা হয় এবং ১৮ই মে তারিখে তিনি প্রথম পতাকা তৈরি করেছিলেন বলে ওই দিনটি জাতীয় ছুটিতে পরিণত হয়েছে। বিপ্লবের প্রতীক হিসাবে কাজ করার পাশাপাশি ফ্লোন হাইতীয় মহিলাদের মধ্যেও প্রশংসার চিত্র হয়ে উঠেন। সামাজিক অনুষ্ঠান এবং মহিলা নেতৃত্বাধীন নেতাকর্মী আন্দোলনগুলির নামকরণ করা হয়েছে বিপ্লবী নায়কের নাম অনুসারে। উৎসব এবং জাতীয় ছুটির দিনগুলিতে যুবতীরা ফ্লোন এবং অন্যান্য মহিলা বিপ্লবীদের মতো পোশাক পরেন, বিপ্লব এবং পুরো হাইতীয় ইতিহাসে নারীর ভূমিকার দিকগুলিকে তুলে ধরেন। 
২০০০ সালে প্রকাশিত ১০-গুর্ডিস হাইতীয় নোটে ক্যাথরিন ফ্লনের ছবিটি তুলে ধরা হয়েছিল।
আনওয়ারুল বয়ান

আনওয়ারুল বয়ান ভারতীয় ইসলামি পণ্ডিত আশেক এলাহী বুলন্দশহরী কর্তৃক পাঁচ খণ্ডে রচিত "কুরআনের" একটি তাফসীর বা ব্যাখ্যাগ্রন্থ। এটি উর্দুতে লেখা হয়েছিল।
"দক্ষিণ আফ্রিকায় এটি ইংরেজিতে অনূদিত হয়েছে, অনুবাদ করেন মাওলানা ইসমাইল ইব্রাহিম এবং সম্পাদনা করেছেন ইসমাইল খত্রদা ও মুফতি আফজাল হুজেন ইলিয়াস।"
ইংরেজি অনুবাদে শিরোনাম দেওয়া হয়েছে "দি ইলুমিন্যাটিং ডিসকোর্সেস অফ দ্যা নোবেল কুরআন"
গৌরী (১৯৬৮-এর চলচ্চিত্র)

গৌরী () হচ্ছে ১৯৬৮ সালে মুক্তিপ্রাপ্ত একটি হিন্দি চলচ্চিত্র। চলচ্চিত্রটিতে অভিনয় করেছিলেন সঞ্জীব কুমার, মুমতাজ, সুনীল দত্ত এবং নূতন। ১৯৬৫ সালে মুক্তিপ্রাপ্ত শিবাজি গণেশন অভিনীত 'শান্তি' চলচ্চিত্রের হিন্দি এই পুনঃনির্মাণ এ. ভীম সিংহ নিজেই করেছিলেন।
অনাথ সঞ্জীব তাঁর মমাত্মক পার্সিমোন পিতামহ মণিরামের সাথে থাকেন, যিনি প্রতিদ্বন্দ্বিত সর্বশেষ উইল এবং নিয়মের দ্বারা তাঁর উপকার পাবেন এই শর্তে তাঁর দেখাশোনা করার প্রস্তাব দেয়।
রোজানা স্পোকসম্যান

রোজানা স্পোকসম্যান হল পাঞ্জাবি ভাষার দৈনিক সংবাদপত্র, যা প্রধানত ভারতের পাঞ্জাব অঞ্চলে প্রচারিত। এর শুরুর দিকে এটি একটি সাপ্তাহিক পত্রিকা ছিল। জোগিন্দর সিং হলেন সম্পাদক। বর্তমানে এটি সমস্ত পাঞ্জাবি ভাষার সংবাদপত্রের মধ্যে চতুর্থ বৃহত্তম প্রচলিত সংবাদপত্র।
লুই লুইটেন

লুই লুইটেন (; জন্ম: ১৯ মে ১৯৫৫) হলেন বেলজিয়ামের প্রাক্তন পেশাদার রেসিং সাইক্লিস্ট। তিনি ট্যুর ডে ফ্রান্সের চারটি আসরে অংশগ্রহণ করেছিলেন।
ওয়ারিয়র্স ক্রিকেট দল

ওয়ারিয়র্স দক্ষিণ আফ্রিকাভিত্তিক ইস্টার্ন প্রভিন্স ও বর্ডারের সমন্বয়ে গড়া প্রথম-শ্রেণীর ক্রিকেট দল। দলটি পোর্ট এলিজাবেথের সেন্ট জর্জেস ওভাল ও পূর্ব লন্ডনের বাফেলো পার্কে নিজেদের খেলাগুলো আয়োজন করে।
সম্মিলিতভাবে গড়া দলটি সম্প্রচারস্বত্ত্বের কারণে পূর্বে শেভ্রলেট ওয়ারিয়র্স নামে পরিচিত ছিল। প্রথম-শ্রেণীর প্রতিযোগিতা সানফয়েল সিরিজ, সীমিত ওভারের মোমেন্টাম ওয়ান ডে কাপ ও রাম স্ল্যাম টি২০ চ্যালেঞ্জ প্রতিযোগিতায় দলটি খেলে থাকে। ২০০৯-১০ মৌসুমে এমটিএন ডমিস্টিক চ্যাম্পিয়নশিপ ও স্ট্যান্ডার্ড ব্যাংক টুয়েন্টি২০ প্রতিযোগিতায় শিরোপা জয় করে। পাশাপাশি, ২০১০ সালে দক্ষিণ আফ্রিকায় অনুষ্ঠিত চ্যাম্পিয়ন্স লিগ টুয়েন্টি২০ প্রতিযোগিতায় শিরোপাধারী চেন্নাই সুপার কিংসের কাছে পরাজিত হয়ে রানার্স-আপ হয়।
২০১১-১২ মৌসুম থেকে দলটি মোমেন্টাম ওয়ান ডে কাপে অংশ নিচ্ছে। এছাড়াও, ২০১২–১৩ মৌসুম থেকে রাম স্ল্যাম টি২০ চ্যালেঞ্জ ও সানফয়েল সিরিজ খেলছে।
প্রত্যেক বছরের অক্টোবর মাসে দলের প্রচলিত কালো ও সবুজ রঙের পোশাক পরিবর্তন করে ফ্যাকাশে লাল রঙের পোশাক ব্যবহার করে। স্তন ক্যান্সার সচেতনার্থে ‘রিচ ফর রিকভারি’র জন্যে অর্থ তহবিল গঠনে তাদের সমর্থন এ পোশাক ব্যবহারের মাধ্যমে ঘটায়।
পাকিস্তানের হিন্দু মন্দিরের তালিকা

পাকিস্তানের হিন্দু মন্দির গুলোর মধ্যে প্রধান হল শ্রী হিংলাজ মাতা মন্দির (যার বার্ষিক হিংলাজ যাত্রা পাকিস্তানের বৃহত্তম হিন্দু তীর্থস্থান, এখানে ২,৫০,০০০ তীর্থযাত্রী অংশগ্রহণ করেন), শ্রী রামদেব পীর মন্দির (যার বার্ষিক রামদেবপীরের মেলা পাকিস্তানের দ্বিতীয় বৃহত্তম হিন্দু তীর্থস্থান), উমারকোট শিব মন্দির (এটি এর বার্ষিক শিবরাত্রি উৎসবের জন্য বিখ্যাত, এটি পাকিস্তানের অন্যতম বৃহত্তম ধর্মীয় উৎসব) এবং চুরিও জাবাল দুর্গা মাতা মন্দির (শিবরাত্রি উদযাপনের জন্য বিখ্যাত যেখানে ২,০০,০০ জন তীর্থযাত্রী অংশগ্রহণ করে)।
হিংলাজ মাতা মন্দির গুহা মন্দির হিংলজ, হিংল ন্যাশনাল পার্ক।
দেবী হিংলজের মন্দিরটি করাচি শহরের প্রায় ২১৫ কিলোমিটার পশ্চিমে বেলুচিস্তান, পাকিস্তানের বেলুচিস্তান মরুভূমিতে অবস্থিত। তার প্রাচীন হিন্দু ও মুসলিম ইতিহাস সত্ত্বেও,মাকরান উপকূলীয় মহাসড়কটি শহুরে পাকিস্তানের সাথে পূর্ববর্তী দূরবর্তী মন্দিরের সাথে সংযুক্ত হওয়ার পর কেবলমাত্র ১৯৮০ এর দশকের মাঝামাঝি সময়ে হিংলজে বার্ষিক উৎসব প্রতিষ্ঠা হয়েছিল। পাকিস্তানের সংখ্যালঘু হিন্দু সম্প্রদায়ের প্রধান ধর্মীয় কেন্দ্র হিসেবে হিংলজকে দাবি করে। 
তাম্বুতে সাথি মন্দির
বারিরী মাতা দুর্গা মন্দির এবং মন্দির, বারেরি পাহাড়ে, নিয়মিত ব্যবহার হয় না কখনও কখনও তীর্থযাত্রী ও পর্যটকেরা পরিদর্শন করেন। অশোকের অনুশাসন কাছাকাছি তিনটি বড় পাথর উপর অঙ্কিত হয়। .
চুরিও জাবাল দুর্গা মাতা মন্দির
উমারকোট শিব মন্দির
সুধর্মা

সুধর্মা () ভারতের সবচেয়ে পুরনো দুইটি সংস্কৃত সংবাদপত্রের একটি। অন্যা দৈনিকটি হচ্ছে বিশ্বস্যা বৃত্তান্তম। কাগজটি ভারতের কর্ণাটক রাজ্যের মহীশূর শহর থেকে প্রকাশিত হয়। ১৯৭০ সালে প্রতিষ্ঠিত, কাগজটি প্রচলন মূলত ডাক মারফত হয়। এর কারণ বিক্রেতারা কাগজটি বিলি করতে অস্বীকার করলে এর প্রতিষ্ঠাতা এমন সিদ্ধান্ত নিয়েছিলেন।
২০১৮ এর হিসাবে, সংবাদপত্রটি তহবিলের অভাবে বেঁচে থাকার লড়াই করে যাচ্ছে। 
সংস্কৃত পণ্ডিত কালাল নাদাদুর বরদারাজা আয়েঙ্গার ১৯৭০ সালে ভাষার প্রচারের লক্ষ্য নিয়ে এটি চালু করেছিলেন। তিনি সংস্কৃত বইয়ের প্রকাশকও ছিলেন। সংশয়ীদের উপেক্ষা করে, ভারদারাজ "আয়েঙ্গার" মহারাজার সংস্কৃত কলেজের 'গণপতি তট্টি' নামক স্থান থেকে ১৪ ই জুলাই, ১৯৭০ সালে "সুধর্মার" প্রথম সংখ্যা প্রকাশ করেছিলেন। তিনি অল ইন্ডিয়া রেডিওতে একটি সংস্কৃত সংবাদ বুলেটিন শুরুর সহায়ক ছিলেন, এই কাজে তাকে আইকে গুজরাল, তৎকালীন ভারত সরকারের সম্প্রচার মন্ত্রীকে রাজি করাতে হয়েছিল। ১৯৯০ সালে বরদারাজা আয়েঙ্গার মারা যান। কাগজটি মহীশুরের রামচন্দ্র অগ্রহরার একটি প্রেসের বাইরে প্রকাশিত হয়।
সংবাদপত্রের বেশিরভাগ গ্রাহক সংস্কৃত পণ্ডিত এবং শিক্ষার্থী। কাগজটির প্রায় ৩৫০০ কপি দৈনিক প্রচলন রয়েছ। এর বার্ষিক চাঁদার পরিমাণ ৫০০ রুপি (প্রায় ৭.৫০ ডলার) এবং পোস্টের মাধ্যমে একাডেমিক প্রতিষ্ঠান, পাবলিক লাইব্রেরি এবং সমগ্র ভারত জুড়ে পাঠকদের কাছে প্রচারিত হয়। কাগজটি জাপান এবং মার্কিন যুক্তরাষ্ট্রের মতো দেশের পাঠকদের কাছেও পৌঁছানো হয়, বার্ষিক বিদেশী চাঁদার পরিমাণ ৫০ ডলার। 
সংবাদপত্র প্রচারের মাধ্যমে যে লাভ হয়েছিল তা নগণ্য তবে সম্পদ কুমার সাংবাদিকতা এবং সংস্কৃত ভাষার প্রতি তাঁর আগ্রহের কারণে পত্রিকাটির প্রকাশ অব্যাহত রাখতে চান। প্রকাশনাকে চালিয়ে রাখতে তাকে সংগ্রাম করতে হয়েছে। কাগজটি তার পাঠকদের ভাষা জ্ঞান শিখতে ও উন্নত করতে সহায়তা করেছে। ১৫ জুলাই ২০১১, কাগজ প্রকাশের ৪২ তম বার্ষিকী মহীশূরে উদযাপিত হয়েছিল। উদযাপনের একটি অনন্য বৈশিষ্ট্য ছিল যে সমস্ত বক্তৃতা সংস্কৃত ভাষায় হয়েছিল, এটি বিরল এবং সেই উপলক্ষে দু'জন সংস্কৃত পণ্ডিতকে সম্মানিত করা হয়েছিল। এই পত্রিকাটি অনলাইনেও পাওয়া যায়। 
বর্তমান সম্পাদক শ্রী কে ভি সম্পথকুমার এবং তাঁর স্ত্রী শ্রীমতি জয়লক্ষ্মী কে এস। জয়লক্ষ্মী কে এসকে ২০২০ সালে ভারত সরকার সাংবাদিকতায় (সাহিত্য ও শিক্ষা বিভাগের অধীনে) অবদানের জন্য মর্যাদাপূর্ণ পদ্মশ্রী পুরস্কারের জন্য নির্বাচিত করা হয়েছে।